
Ayera tardi, un grupo di miembro di departamento di combatimento 
di droga, acompana pa Fiscal, Huez Comisario, a haci un entrada 
hudicial na 3 cas den Avenida Alo Tromp. Ta casnan cu ta masha 
conoci caba pa hopi hende, como centro di distribucion di droga. 
A haci uso di cacho tambe di polis pa busca droga. 
Te na momento cu nos a relata e noticia aki, no ta cono¬ 
ci, si tabatin confiscacion di droga, y/of detencion a cay. 

MONAMODA 


casd PARTI DO 


i SALE 50% ! i PROBECHA ! 

Riba: Pana - Sapato dama - Accesorio, 

Tur cos bon calidad y masha bunita 3 dia so 

Awe Diahuebs 25, Diabierna 26 y Diasabra 27 di J uni 2009 
Acropolis Plaza Tanki Leendert 241 Locaal 2 Tel: 587-0020 


SENDING 

CAISDBA? 


HTORIB\DOCamRA3CNa DAD SANJUAN 

MUCHAIMAN 

ASBNDEMdSn 

Kl MA5 AUTOY PCR POCOUNCAS 



Diaranon mainta Dia di San Juan hopi hende ta probecha y 
sende candela como tradicion pa cosecha. Pero otronan ta 
probecha djies pa kima sushi, pero na Kadushi Largo 2 mu- 
cha a bay pega un mondi na candela como un simpel wega, 
pero a sali nan caro, pasobra 5 auto a ser kima den e wega 
aki y esaki tambe a hera kima un cas. Bomberonan a yega 
na tempo y a logra domina esaki mesora. Polis a keda di bay 
papia cu e mayornan encuanto nan acto di mala mucha. 


Awetardi 5’or 
Mensahe Nacional 

Rudy Lampe RED 
via Radio Emisoranan 

Polis hoben a hay’e den problema 
serio na veid di Britania 


FOR di raport di polis, nos a 
haya informacion cu un chofer 
coriendo trankil na altura di 
veid di Britania na Piedra Plat 
diamars anochi 8.30, ta wordo 
bombardia pa piedra y hasta a 
machica su auto. Ora cu polis a 
yega n’e sitio, nan ta papia cu e 
hoben R.R.W di 21 ana naci na 
Aruba, kende tabatin e mucha 
homber R.A.B. di 14 ana gara. 
E ta bisa polis cu e tabata pasan- 
do cu su auto Hyunday Getz 


A-36520, ora cu un grupo di 
mucha homber sinta banda di 
caminda a tira piedra riba su 
auto.R.R.W. ta bisa cu un di 
e piedranan a dal porta di su 
auto patras y a machike. Ora 
cu el a baha for di e auto, e 
grupo di mucha homber a core 
bay, pero el a logra tene R.A.B. 
di 14 ana. Ora cu el a gare, e 
mucha homber a resisti pisa 
contra R.R.W. y a cay. Dor cu 
el a cay el a haya golpi na su 


elleboog y rasca na su wowo 
drechi y tabata keha di dolor 
na su lomba. Su mayornan a bin 
n’e sitio y a bisa cu nan ta bay 
entrega keho. Pero e mayornan 
a duna otro declaracion, pa cual 
aworaki Ministerio Publico, 
via di Landsrecherche y BIZO 
lo bay haci un investigacion 
profundo. Pasobra e chofer di 
e auto, ta un polis, R.R.W. di 
21 ana. E mucha aki ta interna 
awor na Hospital, unda mester 


a oper’e cu urgencia, pasobra e 
slanan na cabez ta serio.Segun 
version di e hoben di 14 ana, 
nan a caba di train y un grupo di 
persona tabata sinta warda nan 
hendenan bin busca nan. R.A.B. 
ta bisa cu e no a tira ningun 
piedra, pero el a core, pasobra 
R.R.W. a manda auto riba nan y 
e mester a core pa su bida. 
R.A.B. e keda gara pa R.R.W. 
kende a dicidi di bati’e formal¬ 
mente, e.o. lo a bati su cabez 


den un container ey banda. 
Ora mama di R.A.B. a yega, e 
mesun polis aki ta bisa e mama, 
danki Dios bo a bin busk’e, 
pasobra lo mi a mat’e, segun 
declaracion di e mama ayera. 
Investigacion lo determina kico 
a pasa exactamente y e famia 
di e victima ta demanda hus- 
ticia p’e maltrato aki, pasobra 
esaki no ta forma pa trata un 
ser humano y menos ainda un 
mucha. 


Ningun investigacion lo bin y si Hulanda persisti, anto 

Aruba lo denuncia Hulanda na Nacionnan Uni y na SI na London 

No ta delibera cu ningun gobernante Hulandes, tanten cu nan no rectifica nan posicion 



AYERA Prome Minister Nel 
Oduber a dicidi di reacciona 
riba e declaracionnan haci pa 
Minister di Relacion Interior 
na Hulanda, Guusje ter Horst, 
kende porcierto ta hefe di Sec- 
retario di Estado, Ank Bijleveld, 
kende a laga sa cu e investiga¬ 
cion ta bin cu of sin cooperacion 
di Gobierno di Aruba. 

Nel Oduber por duna ki inter- 
pretacion n’e “Plan van Aanpak” 
cu e kier, pero investigacion lo 
wordo haci. Y si Gobierno di 
Aruba no kier colabora, manera 
Prome Minister Nel Oduber a 
bin ta declara, cu tanten cu e 
ta Prome Minister di Aruba, 
Hulanda no tin ningun derecho 
di mete den asuntonan interno 
di Aruba, cu e ora ey, Minister 
Guusje ter Horst a laga sa cu 
lo pidi Conseho di Minister di 
Reino, su aprobacion pa haci e 
investigacion. 

Por sinti cu “guera” a cuminsa 
entre Hulanda y Aruba. Ayera 
Prome Minister Nel Oduber a 
laga sa cu su Gobierno sigur 
lo no colabora, cu si esey ta in¬ 
tention di Hulanda, anto for di 
awor e kier notifica Hulanda, cu 
Gobierno di Aruba lo denuncia 
Hulanda na Nacionnan Uni, pa¬ 
sobra aki Hulanda ta mete den 
asuntonan interno di nos pais. 
E lo pidi Minister di Husticia, 
Rudy Croes pa cuminsa denun¬ 


cia e hechonan aki na oficina di 
Socialistanan Democrata Inter¬ 
national na London, Inglatera. 
Den mesun rosea, Prome Min¬ 
ister Nel Oduber a participa 
publicamente, cu relaciona cu e 
forma di proceder di Gobierno 
Hulandes, y tambe p’e insulto 
di e.o. e miembro di PW, Hero 
Brinkman, kende ta abusa di 
su emunidad Parlamentario pa 
haci su insultonan, cu no a ser 
para tampoco pa Presidente di 
Tweede Kamer. 

Como tal for di awor padilanti, 
Gobierno di Aruba lo no papia 
cu ningun gobernante di Gobi¬ 
erno Hulandes, tanten cu nan 
no rectifica loke nan a declara 
aki. 

Nel Oduber a laga sa tambe, cu 
lo ta bon pa Hero Brinkman de¬ 
clara ta pakico el a ser cori for di 
Cuerpo Policial na Hulanda. 
“Mi no tin ningun miedo di 
investigacion”, Nel Oduber a 
duna di conoce. Maske manera 
el a declara tambe, cu e Plan van 
Aanpak y su resultado lo keda 
ehecuta despues di eleccion. 

“E skopmento aki di Hulanda 
mester stop. Pero si ta skop nan 
kier skop nos for di Reino, e 
momento a yega pa nos Arubi- 
anonan orguyoso cuminsa para 
riba nos propio pia. Lo mester 
bay organisa un referendum pa 
pueblo dicidi su futuro. Nos no 


por keda den Reino Hulandes, 
anto nan ta yama nos ladron, 
y cu mi no ta di confia. Si Hu¬ 
landa no ta confiami, anto no 
sinta cumi”, Nel Oduber a duna 
di conoce. 

For di oficina di prensa di Gobi¬ 
erno, nos a haya loke cu Prome 
Minister Oduber y Bijleveld a 
acorda textualmente. 

Op 22 juni 2009 hebben min- 
ister-president Oduber en 
staatssecretaris Bijleveld het 
navolgende afgesproken: 

1. Er zal voor wat betreft Aruba 
een gezamenlijk plan van aan¬ 
pak worden opgesteld met 
daarin opgenomen nog nader te 


specificeren aandachtspunten 
en een taakopdracht aan de 
hånd van feitelijkheden. 

2. De taakgebieden betreffen de 
rechtstaat en het functioneren 
van de democratie. 

3. Voor eventueel geconsta- 
teerde tekortkomingen zal voor 
zover nodig een verbeterplan 
worden opgesteld met een 
begeleidingscommissie ter uit- 
voering daarvan. 

Si e Gobierno aki coopera cu 
Hulanda pa cualkier investiga¬ 
cion, for di awor Prome Minister 
Nel Oduber ta pidi pueblo pa 
core cu su Gobierno. Pasobra 
nan no ta digno mas pa defende 
un pueblo. E asunto aki ta bira 


un problema serio den Reino. 
Hulanda a busk’e y tin cu wanta 
e consecuencia. 

“Hulanda bay bisa Merca y 
Venezuela, con e ta bezig cu 
nos geopoliticamente. Tambe 
ta bon. Hulanda semper ta bin 
cu triki pa spanta nos cu nos re¬ 
gion, den e sentido aki, cu si Hu¬ 
landa no ta respeta nos mas, e 
honor y dignidad di e Arubiano, 
ya cu nos no tin e mentalidad di 
catibu di AVP, ni e mentalidad di 
RED, esta mendiga, pero nos tin 
un mentalidad orguyoso. 

Mil biaha cu un tiki menos, 
pero orguyoso of Aruba lo ta 
un pais cu no tin honor ni digni¬ 
dad”, segun Prome Minister Nel 
Oduber. 

Pueblo, sigui mara faha: Awa y coriente ta subi atrobe 


adverti pa aumento di prijs di fuel oil. 


WEB Aruba NV ta adverti pa au¬ 
mento di prijs average di fuel oil 
for di 52 dollar pa bari na mei pa 
60 dollar p/Bbl den juni. 

WEB Aruba NV ta mira un au¬ 
mento preocupante riba mercado 
mundial pa loke t’e prijs cu ta 
paga pa bari di fuel oil durante 
ultimo simannan. 

Si na mei e average di e prijs riba 
mercado mundial tabata $ 52.00 
pa bari actualmente el a subi pa 
un average di casi 60 dollar pa 
bari y esaki lo tin consecuencia 
p’e tarifa di awa y coriente pa 
luna di juli. 


WEB Aruba NV ta 

E desaroyo aki di prijs di fuel oil 
ta indica cu pa luna di juli, WEB 
Aruba NV lo mester adapta tarifa 
pa por cumpli cu nos tarea pa 
mantene y garantisa e entrega 
continuo di awa y electricidad di 
calidad halto na nos cliente. 
Durante e ana aki a resulta cu 
den 5 di e ultimo 6 luna e prijs di 
fuel oil cu nos a calcula pa tarifa 
di awa y electricidad no tabata 
suficiente pa cubri e gasto real 
di fuel oil. 

Consecuentemente den luna di 
juli lo mester adapta tarifa pa 
cubri e aumento di prijs di fuel 


oil menciona. Pa tarifa di luna di 
juni e prijs average calcula tabata 
52 dollar pa bari y nos ta mira cu 
ta pagando un average di casi 60 
dollar pa bari y esaki tin un im- 
pacto miyonario riba e finanza di 
WEB Aruba NV 

Hunto cu nos consumidornan 
mester traha pa baha e impacto 
aki y WEB Aruba NV ta premira 
un aumento substancial den 
tarifa pa luna di juli a base di e 
prijs average cu ta paga pa fuel 
oil actualmente. 

WEB Aruba NV ta bolbe pidi e 
consumidor pa tene cuenta cu su 


demanda pa awa y electricidad 
y haci tur lo posibel pa baha e 
consumo di awa y coriente cu ta 
subiendo atrobe den prijs. 

Aunke cu WEB Aruba NV ta in- 
vertiendo pa baha su consumo 
di fuel oil y reduci e impacto di 
prijs di fuel oil riba nos tarifanan, 
ainda nos no a yega den e situa- 
cion cu nos ta suficientemente 
independiente di e uzo di fuel oil 
den e produccion di awa di bebe y 
generacion di electricidad. 

Cu proyectonan prometedor 
manera ampliacion di nos produc¬ 
cion di awa cu tecnologia nobo 


di Reverse Osmosis y ampliacion 
di e generacion di electricidad 
cu motornan RECIP, e parke di 
Turbina di Biento y mas proyecto 
inovativo cu lo trece den publi- 
cidad pronto, WEB Aruba NV ta 
sigui riba e caminda di “Menos 
fuel y Mas energia”. 

Ainda no a yega, mester di hopi 
inversion y trabao p’esaki, den 
un empresa profesional. Ta keda 
si, cu e mihor manera pa baha 
gasto ta pa maneha bo consumo, 
haci uzo maximo di tecnologia 
moderno y no malgasta awa y 
coriente. 


Imagen di Aruba ta uno desastroso den Reino danki 

na Gobierno di Sr. Nelson Oduber 

Despues di a persegui hendenan drechi, esnan di MEP mester sinta awor riba nan propio blaar 


MUSTRANDO riba e imagen desastroso cu Aruba tin den 
Reino danki na e gobierno di Sr. Nelson Orlando Oduber 
y pa cual e minister encarga cu asuntonan di Reino a bisa 
claramente cu investigacion lo bin cu of sim participacion di 
Aruba, el a cita diferente declaracionnan di tanto e minister 
como tambe di miembro di Tweede Kamer. 

Minister ter Horst (cu ta minister pa PvdA cu ta e partido 
ruman di MEP na Hulanda) den Tweede Kamer durante e 
vragenuurtje di diamars ultimo a bisa lo siguiente: “Het 
blijkt namelijk dat niet het ANP verkeerd geciteerd heeft, 
maar dat de Arubaanse Premier Nelson Oduber, het verkeerd 
gezegd heeft”, refiriendo aki na e ponencia cu Sr. Oduber 
a purba troce y engana e pueblo aki como si fuera cu no ta 
un investigacion, cu ta un plan van aanpak cu ta bay mira 
awor kico ta feiten, kico ta redo, etc. 

Mas aleu minister ter Horst a bisa “de heer Oduber, zoals 
idereen vrij is om de terminologie te gebruiken die hij wilt. 
Staat secretaris spreekt over een onderzoek. Bij die termi¬ 
nologie sluit ik me aan”, es decir, e minister ta bisa cu Nel 
Oduber ta liber pa expresa su mes cu e terminologia cu e kier 
usa, pero e minister ta para tras di e terminologia y e decision 
cu a wordo tuma dor di Hulanda y esey ta un investigacion 


riba gobierno di Sr. Nel Oduber. 

Sr. v.d Raak, miembro di SP den Tweede Kamer tambe a 
papia riba nos Promer Minister. “De heer Oduber, Premier 
van Aruba is een onbetrouwbare bestuurder. Als wij de 
corruptie op Aruba gaan bestuderen samen met een cor- 
rupte bestuurder (refiriendo aki na Nel Oduber) weet ik de 
uitkomst al. Mijn sugestie is om zelf een onderzoek te doen 
naar de heer Oduber en niet met de heer Oduber”. Esaki 
kiermen cu mester haci un investigacion riba Sr. Oduber 
y no cu Sr. Oduber debi na e cantidad di corupcionnan cu 
tin na Aruba. 

Parlamentario di AVP, Otmar Oduber ta expresa “Het kan 
verkeren”, pasobra e gobierno aki a persegui esnan di AVP 
ana aden ana afor y awe un instituto pafor di Aruba ta dicidi 
cu ta pone Sr. Nel Oduber y su gobierno completo bou di 
investigacion. 

El a agrega cu contrario na Sr. Nel Oduber cu tempo e tabata 
den oposicion e tabata manda carta pa Hulanda, pa tur parti 
di mundo pa pidi nan hak aan Aruba, partido AVP den cada 
rueda di prensa durante 8 ana largo a mustra riba e cantidad 
di corupcion y fraude cu tabata tuma lugar bou di e gober- 
nacion aki y bou nanishi di Sr. Nel Oduber. 


“Ta bou su gobierno nos a mira con contratonan coruptivo 
y lucrativo a wordo duna na rumannan homber di e Promer 
Minister pa 300 mil florin, 400 mil florin, otro rumannan 
cu tabata baha cu pension y riba esaki tabata haya contract. 
Tabata bou di nanishi di Sr. Nel Oduber cu un estafa di 10 
miyon florin a tuma lugar na laboratorio.. .Nos como partido 
a denuncia esakinan. Cada un bes tras di otro a denuncia 
cu corupcion a tuma lugar den Lotto pa Deporte, e carta di 
soborno di 1 miyon florin di Namdar, un acusacion cu a bin 
den direccion di Sr. Nel Oduber cu te dia di awe e no por 
clean up su nomber pele, te dia di awe Ministerio Publico 
no a clean up su nomber”. 

Tambe el a recorda con den un declaracion den prensa a 
wordo bisa cu Promer Minister ta corupto y ta asocia su mes 
cu Cayco y Marcoli, algo cu te dia di awe Promer Minister no 
a rectifica e bon nomber di Pais Aruba, mescos ta e caso di 
Abundance cu via un offshore miembro di e gobierno aki a 
ricibi miyones pa inverti, e escandalo di Dump, e asociacion 
di Sr. Hendrik Croes cu a haya te cu awor pago di mas cu 
6 miyon florin, edificionan na huur na cantidad, etc. Pesey 
Otmar Oduber ta bisa cu e tipo di actonan di corupcion aki 
ta loke a pone Hulanda tuma e decision di bin investiga. 

Awor cu Nel Oduber ta sinti 
pidi Otmar Oduber 


AYERA mainta partido AVP a yama 
un press briefing caminda Otmar 
Oduber a bisa cu esaki a wordo yama 
den cuadro di cosnan sumamente 
serio cu ta tumando lugar y tambe 
pa reacciona riba declaracionnan sin 
pia y sin cabez di Promer Minister 
Nel Oduber mirando e presion cu ta 
wordo poni na e momentonan aki di 
Hulanda pa investiga su gobierno. 
Otmar Oduber ta indica cu por a 
scucha declaracionnan di un Promer 
Minister sumamente nervioso, preo- 
cupa y cu hopi miedo pa cu e inves- 
tigacion cu ta biniendo riba dje den 
porta di eleccion. 

Den su declaracionnan Premier Odu¬ 
ber tabata puntra su mes dicon Otmar 
Oduber (e mesun persona cu pa ana 
el a persegui) no ta bay para banda 
di dje, pasobra Hulanda ta purbando 
di trapa riba e derechonan akinan na 
Aruba. 


“E preocupacion cu Sr. Nel Oduber tin 
awe, ta e hecho cu cada bes cu e me¬ 
sun Hulandesnan aki hasta a bula cu 
learjet bin Aruba caminda a pone un 
KB cu a wordo yama protocol riba Sr. 
Rudy Croes. E mesun Promer Minister 
aki a firma tur tipo di acuerdo y pro- 
tocolnan riba tur coelga di dje, pero 
awe a yega e momento cu Hulanda a 
bin bati na porta di e prompi promer 
minister y a gara e toro cu yama Nel 
Oduber na e cachonan, pasobra awe 
no ta Booshi Wever, no ta solamente 
Rudy Croes, no ta Marisol Tromp, ta 
Nel Oduber, Promer Minister di e pais 
aki himself ta bou di investigacion pa 
e gran cantidad di actonan di corup- 
cion y fraude cu a tuma lugar bou di 
su gobierno den e ultimo 8 ananan 
aki”, segun Otmar Oduber a duna di 
conoce. 

Mas aleu el a coregi un cantidad di 
acusacionnan cu a wordo tresi dilanto 


e rosea cayente di Hulanda ta 
pa para banda di dje 



dor di e integrantenan di MEP, esta 
cu ta AVP of otro partido ta esunnan 
cu ta hiba redo pa Hulanda, inclusive 
Nel Oduber a bay riba asuntonan cu 
ya pa mas cu 8 ana caba a wordo in¬ 
vestiga di tur banda, manera Contro- 


laria General, CAD, Landsrecherche 
y hasta un encuesta parlamentario. 
Ta trata aki di asuntonan caminda Sr. 
Oduber mes a purba troce berdad pa 
comunidad aki acusando hendenan 
drechi di partido AVP. 


Nelson Oduber tin miedo pa 
resultado di investigacion wordo 

conoci promer cu eleccion 

El a declara cu a yega na palabracion cu Bijleveld cu lo warda 
te despues di 25 di september 


OTMAR Oduber a expresa cu 
e por a scucha declaracionnan 
di Promer Minister Nel Odu¬ 
ber caminda e ta bisa cu el a 
palabra cu secretario di estado 
Bijleveld cu e resultado di e 
investigacion lo wordo conoci 
te despues di eleccion. 

“Si bo ta sigur cu no tin nada 
robez den e investigacion aki, 
un ta mas voto e ta dunabo si 
bo haya e resultado promer 
cu eleccion pa bo clean up bo 
nomber? Pakico Sr. Nel Odu¬ 
ber tin un miedo atroz manera 
cu e tin na e momentonan 
aki pa e investigacion, pakico 
mester a yega na acuerdo cu 
Sra. Bijleveld pa resultado 
di investigacion bin despues 
di eleccion?”. Esey ta aigun 
di e preguntanan cu e parla¬ 
mentario di AVP ta lanza den 
direccion di Promer Minister 


Nelson Oduber. 

Fecha sepcifico pa inicio di 
investigacion no ta conoci 
pa AVP, pero manera Otmar 
Oduber a bisa ya caba na Fi- 
nansa, na polis, DIMAS y otro 
departamentonan ya caba tin 
Hulandesnan hinca na Aruba. 
A wordo palabra cu den 6 
luna e resultado lo mester ta 
cla y pesey AVP ta haya preo- 
cupante cu Sr. Nel Oduber su 
empeno ta pa e resultado di in¬ 
vestigacion aki no sali promer 
cu september 25. 

Mas aleu, Otmar Oduber a in¬ 
dica cu e por a scucha Premier 
Oduber bisa cu e tin pleno 
confianza den e Procurador 
General di Aruba. Riba esaki 
el a declara cu ta ken no lo tin 
confianza den un instituto cu 
nunca a invetigue a pesar di 


un serie di acusacionnan cu a 
ser entrega. E PG tabata con- 
tinuamente bou un presion 
politico di Sr. Hendrik Croes 
y Sr. Rudy Croes apoya pa Sr. 
Nelson Orlando Oduber y cu 
ta p’esey a wordo bisa clara- 
mente den Tweede Kamer 
cu PG no por forma parti di 
e comision cu ta bay haci e 
investigacion pasobra nan ta 
parti di e institutonan riba 
cual mester bin un claridad 
di con no a investiga Namdar, 
dicon no a investiga e caso 
di e damanan Dominicano 
cu a wordo abusa, dicon no 
a investiga tur e cartanan di 
bendemento di tereno cu a 
tuma lugar, dicon no tabatin 
investigacion riba e asunto 
di mas cu un 1 miyon florin 
di Abundance, entre varios 
otro caso. 


Directiva di SPA a participa Minister di 
Husticia y Mando Policial 

Maneho di traha overtime, no 
por bay a costo di trece 
seguridad di polis den peliger 

Trabao lo bira atrasa tambe pa OM 

AWE mainta Sindicato di Polis a convoca un reunion general di 
miembro, unda lo discuti varios topico. Un di nan t’e problema 
di traha overtime. 

Di acuerdo cu Guillfred Besaril, e caso aki di traha overtime, 
directiva di SPA a ricibi un splicacion for di Mando Policial, unda 
a ser bisa, cu si sigui e trend actual, anto prome cu fin di ana e 
fondo di overtime pa paga polis a caba. 

SPA su opinion expresa na Minister di Husticia, Rudy Croes, 
cu SPA a laga bon cla cu nan tin compresion cu e hecho cu kier 
hiba un maneho financiero sano den polis, pero esaki no por tin 
consecuencia pa cu seguridad di miembronan di SPA. 

Banda di esaki, SPA a dilanti pa comunica nan punto di bistå 
tambe serca nan partnernan den husticia manera e.o. na Min- 
isterio Publico. 

Si nan tabatin problema cu trabao atrasa di polis, awo e lo bira 
simplemente peor. 

Mescos cu nan di SPA mester hala faha mara, un y tur cu ta 
depende di polis, tambe mester hala faha mara. Mando Policial 
y Minister di Husticia, Rudy Croes lo sigui debati riba e aspecto 
aki y directiva di SPA lo sigui nan di serca. 

Un biaha mas, directiva actual di SPA lo no permiti cu e maneho 
di baha overtime cueste loke cueste bay a costo di seguridad di 
e miembronan na momento di eherce nan trabao. 

Raad van Advies a desconseha pa bin cu fundacion 

pa controla casinonan, 

Esaki ta otro organo pa yen’e cu „Friends & 
Family 46 y pesey awe Aruba ta riba „black-list“ 

atrobe di FATF 

Segun Rudy Lampe 


RUDY Lampe, lider di RED ta 
mustra con e ultimo audit di 
FATF (Financial Action Task 


Force) a demostra cu Aruba no 
ta cumpliendo cu e normanan 
internacional pa combatimento 


di labamento di placa. 

Pa colmo e siman aki Gabinete 
Oduber a manda un concepto di 


ley na Parlamento unda contra 
e conseho di Raad van Advies ta 
pusha pa lanta un Fundacion di 
Gaming Board. Supuestamente 
ta pa cumpli cu e exigencianan 
di FATF, cu mester controla di 
un forma independiente e casi¬ 
nonan di Aruba, pero Gabinete 
Oduber ta bay nombra ‘friends 
and family’ den e Fundacion 
no pa controla sino pa malusa 
nan poder. 

Pesey cu razon Raad van Advies 
ta recomenda pa un departa- 



mento di Gobierno existente 
eherce e funcion di control aki, 
pasobra e departamento aki na 
su turno por keda controla any 
time pa organonan di control 
di Gobierno. 

AHATA a recomenda si bin 
tog cu un Fundacion asina, 
mester nombra e Presidente 
di Banco Central, e Director di 
Departamento Huridico, dos 
representante di AHATA etc. 
pero Gabinete Oduber kier p’e 
Minister President, e Minister di 
Finanza y e Minister di Husticia 
nombra un representante den e 
prome directiva di e Fundacion 
y despues ta entre nan cu nan ta 
keda ‘wheel and deal’. 
Fraccion di RED a protesta, 
pero e 11 parlamentarionan di 
MEP a bisa cu nan no tin ningun 
pregunta pa haci riba e ley aki. 
Asina Aruba lo bay riba e ‘black 
list’ di FATF di paisnan cu no 
ta lucha contra labamento di 
placa. 

Danki na Gabinete Oduber 
Aruba su nomber ta keda ata- 
cha. Pesey fraccion di RED ta 
yama bonbini n’e investigacion 
di corupcion/mal gobernacion 
aki na Aruba dor di Hulanda. 

Mal gobernacion ke men cu 
miyones di fondonan pub- 
lico ta keda desvia pa saconan 
particular. Pesey Gobierno no 
tin placa pa drecha nos enese- 
nanza, no tin placa pa cuido di 
nos grandinan, no tin placa pa 
yuda fundacionnan cu ta parti 
desayuno pa muchanan cu ta 
bin scol cu hamber. 

Pesey Gobierno mester bin 
cu tur sorto di medida riba 
pueblo, pasobra placa no ta 
yega. E partido blanco ta com- 
bati corupcion p’asina tin mas 
placa pa yuda pueblo, segun 
Rudy Lampe. 



Studiantenan atencion! RBTT Bank ta regala un biaha mas un suma di aprecio na tur studiante cu tin un Student 
Package na RBTT Bank. 

Pasa na un di nos oficinanan cu bo rapport di aha escolar 2008 - 2009 y nos lo calcula e averahe di bo cinco mihor 
vaknan. A base di esaki bo ta ricibi un suma como lo siguiente: 


Averahe di 
cijferlijst 

Suma 

6 

AWG 7,50 

7 

AWG 20,00 

8 

AWG 35,00 

9 

AWG 50,00 

10 

AWG 100,00 


E oferta aki ta aplicabel pa studiantenan cu ta cliente existente of nobo. Pues, si bo no 
tin un cuenta ainda, pasa awe mes na un di nos oficinanan pa habri bo Student 
Package. 

Paso un bon rapport TIN cu wordo premia. Pabien! 

Pa mas informacion yama nos RBTT Service Line na 588.01.01. 


* E oferta aki ta valido te cu dia 14 di augustus 2009. 


RBTT LIFE CYCLE BANKING 




RBTT 


BANK 


ITALIESTRAAT 36, ORANJESTAD • L.G. SMITH BOULEVARD 66, ORANJESTAD • CAYA G.F. (BETICO) CROES 89, ORANJESTAD 

PALM BEACH 5-A, NOORD • B V/D VEEN ZEPPENFELDSTRAAT 52, SAN NICOLAS 
SERVICE LINE: 588-0101 • OFFICES: 523-3100 • FAX: 582-1756 • E-MAIL: INFO@TT.RBTT.COM • WWW.RBTT.COM 

SPA tin problema cu funcionamento di BIZO 

Hopi t’e polisnan persigui, asina 
cu nan haci un eror 

Di acuerdo cu Guillfred Besaril 


DI acuerdo cu Presidente di 
Sindicato di Polis, Guillfred Be¬ 
saril, durante diferente reunion 
cu SPA a sostene cu Alto Comis- 
ario, Peter de Witte y cu Minis¬ 
ter di Husticia, Rudy Croes, SPA 
a trece na nan conocimento, 
cu ta reina un demotivacion 
grandi bao di e miembronan na 
momento di ehecuta nan tra- 
bao. Varios t’e polisnan ta sinti 
cu nan ta wordo laga pa nan 
cuenta y cu no tin ningun clase 
di respaldo di parti di Mando 
Policial y mucho menos for di 
Ministerio Publico. 

Pero laga si un polis comete e 
mas minimo eror y lo bo weita 
kico ta spere. SPA a splica e 
mandatario como Mando Poli¬ 
cial, cu esaki simplemente no 
por. Relaciona cu e topico aki 
mes, SPA a haya un presenta- 
cion di parti di BIZO den combi- 
nacion cu sra. mr. Kruimel. 
Segun Guillfred Besaril, a keda 
acorda cu BIZO lo percura pa 
duna mas informacion n’e per¬ 
sonal di Cuerpo di Polis, di nan 
proceduranan, ya cu ta reina 
un desaprobacion grandi pa 
cu BIZO. 

E departamento aki, dentro 
di poco lo bay duna diferente 
presentacion na polisnan di 
tur districto. SPA a remarca 
si, cu e ta increible cuanto 
atencion a wordo duna n’e 
proceduranan na momento 
cu’n colega polis haci un fout, 
pero ningun caminda atencion 
no a wordo duna na momento 
cu e fout cometi ta contra un 
colega polis. 

Por ehempel na momento cu 
nan como polis den eherecien- 
do di nan trabao, ta wordo 
menasa of maltrata. E ora ey si 
no tin un sistema caminda nan 
ta ricibi un trato preferencial 
for di Mando di POlis, di Mi¬ 
nisterio Publico of Ministerio 
di Husticia. 

SPA a mustra un y tur na mesa 
cu e balansa tin dos extremo y 
cu n’e momento aki e balansa ta 
full contra di polis. Pesey, segun 
Guillfred Besaril, SPA a urgi Mi¬ 


nister di Husticia, Rudy Croes 
p’e regia un trato preferencial 
pa polis na momento cu nan 
wordo menasa, maltrata, etc. 
na ora di ehecuta nos trabao di 
polis. Minister di Husticia, Rudy 


Croes a keda di atende e asunto 
aki cu PG y SPA lo ricibi noticia 
riba e punto aki den un di nan 
proximo encuentro cu Minister 
Rudy Croes y/of cu Alto Comi- 
sario, Peter de Witte. 

& Inter-service Clubs of Aruba presents 

eXtreme H Games 
Cu Dr. Richard Visser 


Come and Have Fun, 
live DJ, Food, 
and o ht af Surprises 



IN/I ES 
FRANS FIGAROA NA NOORD 

DIASABRA27 Dl JUNI 2009 

mm/L r m rim ~ - L 




wSi W 

ZT1 m 

-■ ih i ■ i ■ i ^ , 

f j== 









^ Mobennan entre e edad 
di 6 pa 17 anja, 
bin goza cu baile, musica , 
capoeira y ehersicio for di 
7 Oam pa 2pm 


Reserva bo iugar CRAT/Stf!!! 

Bo mester registra pa porpartidpa! 

Yama: 5828127 of Fax; 5858677 
Cett; 5922230 

Rudy Lampe di RED 

Investigacion di corupcion bao 
di Gabinete Oduber mester keda 
ehecuta dor di Hulanda 


PARTIDO RED ta felicita 
pueblo di Aruba riba Dia di 
Dera Gai, un fiesta folklorico 
cu ta recorda e tradicionnan 
di nos antepasadonan. Pesey 
partido RED ta invita pueblo 
pa bin celebra cu nan un dia 
di famia na veid di La Fama, 
na Savaneta, diadomingo 
awor dia 28 di juni 2009, for 
di 11.00 a.m. te cu 3.00 p.m., 
unda lo tin un bar y cushina 
bon surti. 

Fraccion di RED ta sostene 
e declaracion di Minister di 
Asuntonan Interior, Guusje 


Ter Horst, den Parlamento 
Hulandes. E Minister a de- 
clara diamars ultimo cu e in¬ 
vestigacion independiente di 
corucpcion na Aruba ta bay 
tuma lugar, cu of sin aproba- 
cion di Gabinete Oduber. 
Den nos carta publico na 
Secretario di Estado, sra. 
Ank Bijleveld, nos a pidi p’e 
investigacion aki keda re- 
aliza especialmente pa loke 
t’e violacion di e ley di des- 
taho publico bao di Gabinete 
Oduber. 

Contraloria General y Min- 


isterio Publico a pidi Parla¬ 
mento pa investiga e asunto 
aki y nos ‘stempelparlement’ 
no a haci nada. Pesey no ta 
keda otro pa haci apelacion 
riba e ultimo recurso cu nos 
tin, esta intervencion di Go- 
bierno di Reino. Gobierno di 
Reino tin e responsabilidad 
di garantiza bon gobernacion 
na Aruba a base di articulo 
43 di nos Statuut, segun 
Rudy Lampe. 

Ta Gabinete Oduber a dana 
imagen di Aruba na nivel 
internacional. 


Universidad di Aruba cu mainta 
di informacion pa studiante pa 
facultad nobo: 


Faculty of Arts 

DIASABRA awor dia 27 di juni Universidad 
di Aruba ta invita tur studiante di Colegio 
Arubano, EPI y esnan interesa pa inicia un 
estudio di ensenansa superior na Aruba pa 
asisti na un mainta di informacion special¬ 
mente tocante e facultad nobo e ”Faculty of 
Arts & Science” (FAS) . 

Universidad di Aruba ta brinda graduadonan 
di scol secundario y otro interesadonan cu 
ta califica pa aplica pa admision, e oportuni- 
dad pa sigui un estudio na e Faculty of Arts 
& Science pa obtene un titulo riba nivel di 
‘Bachelor’. 

E Facultad nobo, Faculty of Arts and Science, 
lo habri su portanan augustus venidero cu 
dos programa, esta un Bachelor Social Work 
& Development y Bachelor Organization, 
Governance & Management. 

E Bachelor Social Work and Develop¬ 
ment lo wordo realisa den cooperacion cu 
Universidad di Puerto Rico y Universidad 
Interamericano di Puerto Rico. E Bachelor 
Organization, Governance and Management 
lo wordo organisa den cooperacion cu Uni- 
versiteit di Utrecht. 

Universidad ta ofrece oportunidadnan inte- 
resante pa tur esnan cu kier haci nan estudio 
superior na nan propio pais. Pesey mes ta 
importante pa atende e mainta di informa¬ 
cion pa asina por tuma e decision tocante bo 
futuro na manera bon informa! 


and Science 



E mainta di informacion ta cuminsa 9:00 di 
mainta te cu l’or di merdia. 

E Facultad di Arte y Ciencia (Faculty of Arts 
and Sciences-FAS) ta ofrece informacion na 
esnan interesa den dos sesion di informacion. 
E prome sesion ta cuminsa 9:30 di mainta y e 
di dos sesion ta cuminsa 10:30. Cada sesion 
tin un duracion di un ora. Entre e sesionnan 
lo tin oportunidad pa haci pregunta y tambe 
pa inscripcion. Lo ofrece oportunidad pa cui- 
da di muchanan chikito durante di e mainta 
den cooperacion cu studiantenan di IPA. 

No ta necesario pa registra pa e actividad aki. 
Studiante y mayornan ta keda cordialmente 
invita pa asisti na e mainta di informacion aki 
diasabra awor dia 27 di juni na Universidad 
di Aruba na J.E. Irausquinplein # 4, dilanti 
di Postkantoor na Playa. 

Candela na Cas di Partido Paradera 


Ta sospecha cu e la wordo cendi intencionalmente 



AYERA mainta na Cas di 
Partido Paradera a surgi un 
candela cu danki Dios por a 
wordo controla rapidamente 
mirando cu den cercania di 
dje tabatin variois liquido 
inflamabel, dor di lo cual lo 
por a tuma lugar un caso hopi 
lamentabel. 


Con e candela a surgi no ta 
conoci, pero sigur tabata hopi 
sospechoso pasobra no tabatin 
ningun forma pa esaki por a 
cende riba su mes, p’esey por 
bisa cu e chens ta grandi cu 
un antisocial of antisocialnan 
lo por a comete e hecho grave 
aki. 


Ta danki na e bisinanan atento 
cu a ripara cu e veranda di Cas 
di Partido Paradera tabata na 
candela y a core avisa esnan 
paden cu e tragedia por a 
wordo evita. Un di e personan 
paden a core yena un jug cu 
awa y a logra di e forma aki 
pa paga e candela cu tabata 


expandiendo rapidamente. 

Awor cu nos ta den pleno 
campana electoral ta di spera 
cu e acto aki no lo tabata rela- 
ciona cu vandalismo politico, 
manera a bin ta wordo mira 
specialmente na Santa Cruz 
tanto na Cas di Partido Santa 


Cruz como na eede di MEP. 

Polis lo mester bay ta hopi 
atento pa cu e casonan aki y 
tin nan wowo bon habro pa 
evita cu cosnan lo por sali for 
di man, mirando e tension- 
nan grandi cu tin entre varios 
partido politico. 


Castigo pisa den caso traficacion di droga den 

troli di Galloway pa Hulanda 


AYERA mainta Huez a dicta sentencia 
den e caso di traficacion di droga entre 
Aruba y Hulanda cu a hiba e nomber 
Mullet. 

E sospechosonan, Farley y Haime Wi- 
ersma, Mario Maduro, Carlos de los 
Santos Gumbs, Luis Becerra Valor, José 
Escobar Garcia y Sanchez a presenta 
den Corte pa scucha nan castigo. Un 
biaha mas Francisco “Chinto” Geerman 
no a presenta, pasobra el a nenga di 
wordo transporta pa Team di Aresto. 
Den e caso aki tabatin varios empleado 
di Galloway envolvi y tambe miem- 
bro di Douane Recherche, kendenan 
mester ta encarga cu combatimento 
di droga. 

Anteriormente Fiscal a baha pisa riba 
e grupo caminda e ta considera Mario 
Maduro, e cabezante di e organisacion 
criminal cu tabata dedica su mes na tra¬ 
ficacion di droga y labamento di placa y 
a exigi 7 aha y 6 luna di prison p’e. 
Fiscal a exigi 6 ana di prison pa Francis¬ 
co (Chinto) Geerman, pa José Escobar 
Garcia, Luis Becerra Valor y Carlos de 
los Santos Gumbs, kendenan t’esnan 


cu tabata traha na Galloway el a exigi 
5 ana di prison. 

Pa Sanchez el a exigi 3 ana y 6 luna di 
prison. P’e Douanero Farley Wiersma, 
kende a yuda trafica un tas di laptop 
cu 5 kilo di cocaina, el a exigi 3 ana 
y 6 luna di prison, mientras pa su ru¬ 
man, Haime Wiersma, a exigi 3 ana 
di prison. 

Huez prome cu a euminsa cu lesamento 
di su sentencia a bisa cu e lo bay tuma 
un sancion contra Ministerio Publico, 
pasobra e ta haya proba locual abogado 
mr. van der Sloot a trece padilanti pa su 
cliente Mario Maduro, esta cu tabatin 
violacion di norma den e asunto di 
tapmento di combersacionnan. Huez ta 
haya cu enberdad mester garantiza cu 
no ta scucha combersacionnan secreto 
entre abogado y cliente y cu Fiscal a 
faya aki den controla esaki. 

Huez a bisa cu como sancion e lo reduci 
e castigo di Mario Maduro cu 6 luna. 

Huez a bisa cu e ta considera Mario 
Maduro e cabesante di e organisacion 


na Aruba. Huez a tene na cuenta cu 
anteriormente Maduro a yega di cay 
sera caba pa asunto di droga. Huez ta 
haya e castigo exigi pa Fiscal, esta 7 ana 
y 6 luna na su lugar, pero ta desconta e 
6 luna como sancion contra Ministerio 
Publico. Esey ta haci cu Mario Maduro 
a wordo condena na 7 ana di prison. 
Huez ta considera Chinto Geerman e 
man drechi di Mario Maduro y cu e 
tambe a yega di cay sera caba pa droga. 
Sinembargo Huez ta haya cu no ta tur 
e acusacionnan cu Fiscal a presenta 
contra Chinto Geerman a keda proba. 
Teniendo tur e puntonan aki na cuenta, 
el a condena Chinto Geerman na 4 ana 
di prison. 

Huez ta haya cu Luis Beccera Valor, 
José Escobar Garcia, Carlos de los 
Santos Gumbs a abusa di confianza cu 
Galloway tabatin den nan. El a con¬ 
dena Becera Valor y Escobar Garcia 
na 4 ana y 6 luna di prison, pasobra 
nan a participa na mas transporte di 
droga compara cu Carlos de los Santos 
Gumbs. Huez a conden’e na 4 aha di 


prison. 

Huez ta haya cu e Douanero Farley 
Wiersma su participacion tabata eru- 
cial. Como miembro Douane cu pa 
hopi tempo dedica na combatimento 
di droga, e ta haya cu esaki ta un sla 
duro pa credibilidad di Douane. El a 
condena Farley Wiersma na 3 aha di 
prison y cu pa 3 aha Farley Wiersma 
no por traha mas den e aparato guber- 
namental. 

Pa loke t’e ruman homber di Farley, 
esta Haime Wiersma, Huez a tum’e 
na malo di a bay convence su ruman 
Douanero pa haci algo cu hustamente 
e ruman ta combati. Huez a tene na 
cuenta e hecho cu Haime ta sufriendo 
di un malesa cu ta haci su detencion 
den KIA mucho mas pisa y pesey a 
reduci e castigo di Fiscal. 

El a condena Haime Wiersma na 2 aha 
y 3 luna di prison. Pa loke ta Sanchez, 
kende a forma parti di un transporte di 
droga y a yuda cu labamento di placa, 
Huez a conden’e na 2 aha y 6 luna di 
prison. 

DIARAZON mainta a 
drenta informacion di un 
accidente net un poco mas 
panort di e rotonde na 
Ponton entre un pick up 
y un bromer. T’asina cu 
e pick up bayendo nort a 
bay lora na man drechi sin 
a wak e bromer biniendo 
su tras. Debi n’e accidente 
aki e motociclista a resulta 
levemente herida y a pidi 
presencia di ambulance 
pa hibe policlinica. 



Motociclista a bay pasa un pick-up net na momento cu esaki a bira 


Damaa 

DIARAZON mainta a drenta 
informacion di un accidente na 
Santa Cruz, unda un auto a dal 
un pal’i luz. Na yegada di polis 
a constata cu un dama chofer 
su so sinta den auto bayendo 
zuid pa motibonan desconoci a 
baha caminda na man drechi y a 
bay dal den un pal’i lus. Debi n’e 
impacto basta fuerte e dama a 
resulta herida y a pidi presencia 
di ambulance n’e sitio. 


subi un pal’i luz na Santa Cruz 




Segun Rudy Croes awor no ta AVP so ta conspira 
contra Gabinete Oduber, pero henter Antiyas 


MINISTER Rudy Croes awor 
ta bisando cu no ta solamente 
partido AVP a contribui pa 
Hulanda bin cu un investiga- 
cion. Benny Sevinger di parti¬ 
do AVP ta bisa cu awor por a 
tende e minister bisa cu ta Sint 
Maarten, Corsow, Saba, Statia 
y tur a cera un complot pa bay 
boycotea Aruba, pasobra nan 
ta pushando pa bay investiga 
Aruba. 


Benny Sevinger ta puntra su 
mes si ora cu a firma e contract 
cu ruman di Rudy Croes pa 
huur oficinanan na Vondelaan 
cu contractnan cu ta yega na 
6 miyon, esun cu a firme ta e 
Premier di Antiyas of ta e como 
minister a firme? Tambe e ta 
puntra su mes si ora a duna 
subrino tereno plus contract 
di un cantidad di ana pa huur 
un edificio pa DIMAS cu cual 


el a bay banco pa haya fianza, 
ta Premier di Antiyas a firma 
esaki of ta Rudy Croes mes. 
Igualmente ora a trece 3 dama 
Domincano pa traha den cam- 
pana di Rudy Croes y despues 
abusa di nan y sacanan for di 
Aruba y e investigacion nunca 
a bin dilanti, Sevinger ta pun¬ 
tra su mes si ta Sint maarten 
of Bonaire a firma pa henter e 
bagabunderia aki. 


Naturalmente no por a keda 
sin menciona e 6 miyon cu su 
ruman abogado a haya pa haci 
casonan contra otro politico- 
nan. Aki tambe Sevinger ta haci 
e pregunta si ta Corsow a haci e 
tipo di contractnan aki. 

“Esaki ta loke nos ta kere cu 
Hulanda ta bay investiga, e 
corupcion aki bou di tur e min¬ 
isternan bou di e gabinete aki. 
No tira culpa riba otro...awor 


ta tur hende ta den conspira- 
cion contra e gobierno aki. Nos 
ta bisa cu 25 di september e 
pueblo aki lo huzga e gobierno 
di Sr. Nel Oduber, Rudy Croes, 
Marisol Lopez-Tromp, Briesen, 
Swaen, Ramon Lee...tur por 
conta cu nan lo wordo investiga 
y esun cu a comete actonan 
fraudulento lo paga pa esaki- 
nan tambe”, Benny Sevinger a 
finaliza bisando. 

Economia 


Segun ONU 

Organismonan manera IMF 


E organismonan financiero 
global manera IMF (Fondo 
Monetario Internacional) y 
Banco Mundial mester wordo 
reforma desesperadamente, 
pero mundo ta sigui dividi con 
pa mehoranan, segun secre- 
tario general di Nacionnan Uni, 
Ban Ki-moon. 

“E institucionnan mundial crea 
hopi tempo pasa mester ta mas 
responsabel, mas representa¬ 
tivo y mas efectivo”, Ban a bisa 
durante e inauguracion di e 
encuentro di 3 dia di Asamblea 
General di ONU (Organisacion 
di Nacionnan Uni) pa trata e 
crisis financiero global y su 
impacto riba mundo den de- 
saroyo. 

E asunto di e reforma di IMF, 
Banco Mundial y otro organ¬ 
ismonan internacional tabata 
di e temanan riba cual e 126 
paisnan participante a bin ta 
lucha pa yega na un acuerdo, 
despues di lunanan di nego- 
ciacionnan den un conhunto di 
propuestanan. 

Ta spera cu un draft wordo 
aproba diabierna, y esaki ta 
pidi pa mehora IMF. E ta bisa 


cu e nacionnan ta “recnoce cu 
ta imperativo pa realiza, como 
tema di prioridad, un reforma 
exhaustivo y rapido di IMF... 
pa aumenta sucredibilidad y 
responsabilidad, su legitimidad 
y efectividad”. 

Pero e unico reforma efectivo 
cu ta pidi ta pa e toma di de- 
cisionnan dor di mercadonan 
emergente y estadonan den de- 
saroyo aumenta den e proximo 
revision di cuotanan di IMF < 
na cuminsamento di 2011. 

E draft, ainda den negociaccion, 
ta pidi tambe pa e hefenan di e 
organismonan financiero glob¬ 
al wordo nombra den un forma 
caminda ta tene cuenta cu e 
geografia. Esey lo kiermen cu 
e diferente regionnan lo mester 
tuma beurt den e direccion y 
aboli e monopolionan regional 
den cierto cargonan. 

Ban a hala atencion di e na¬ 
cionnan rico na mundo dor di 
renega di nan promesanan di 
pusha e ayudo pa Africa. 

“Cu seguridad si mundo por 
moviliza mas di 18 biyon dollar 
pa mantene e sector financiero, 
sigur nan por haya mas di 10 


y Banco Mundial mester di un rerforma 


mil miyon dollar pa mantene 
nan compromisonan cu Africa”, 
Ban abisa. 

Aunke e reunion a wordo anun- 
cia como un cumbre, no ta spera 
cu ningun president di e paisnan 
desaroya asisti y solamente 14 
president y promer ministernan 
lo participa. E otro 112 paisnan 
lo manda delegacionnan di 
rangonan inferior, loke tambe 
lo wordo haci dor di e hefenan 
di IMF y Banco Mundial, segun 
funcionarionan di ONU a duna 
di conoce. 

Diplomaticonan occidental a 
bisa cu esey ta refleha insat- 
isfaccion den e manera cu e 
president di Asamblea General 
di ONU, Miguel D’Escoto, un 
ex pastor izquierdista cu tabata 
minister di Relacionnan Exte- 
rior di Nicaragua, a organiza e 
reunion. 

E oradornan principal di ta e 
president di Bolivia, Evo Mo¬ 
rales, y president di Ecuador, 
Rafael Correa, ambos lidernan 
izquierdista conoci. Tabata 
spera presencia di president 
Venezolano Hugo Chavez, pero 



probablemente el lo uni na e lomaticonanyfuincionarionan 
lista di ausentenan, segun dip- di ONU. 


BCE ta inyecta cifra record di 





Euro den e sistema bancario 


BANCO Central Europeo 
(BCE) a inyecta e cifra record 
di 442.200 miyon Euro den e 


sistema bancario di e Eurozone 
den loke ta e promer oferta il- 
imita di fondonan na un ah a. 


442.200 miyon 

E resultadonan di e operacion 
cu ta forma parti di e esfuer- 
zonan di e BCE pa reactiva e 
economia den e Eurozone re- 
hubeneciendo e sistema finan¬ 
ciero, a mustra cu no lo bolbe 
ofrece liquidez cu condicionnan 
asina favorabel. 

E cantidad mas halto inyecta 
cu anterioridad pa un unico 
operacion di BCE tabata di 
348.600 miyon Euro, na decem¬ 
ber 2007. 

E demanda di fondonan na un 
aha -ofreci cu interes di 1%- 
ta parse di a wordo alimenta 
considerablemente dor di e 
creciente conviccion den e mer¬ 
cadonan financiero cu e tipo di 
interesnan no lo baha bou di su 
nivel actual. 

Ta spera cu e operacion lo 
reduci den forma apreciabel e 


costonan di prestamonan riba 
mercado, inclui e tiponan di 
interes na 12 luna, cu ya ta in¬ 
ferior na esun di Merca. 

Desde e bancarota di Lehman 
Brothers september pasa. BCE 
a corta e tiponan di interes cu 
325 punto basico, lagandonan 
na nan minimo historico. Pero 
e politiconan di e organismo 
a senala e tiki probabilidad di 
reduccionnan nobo- a no ser 
cu e economia di e Eurozone 
sufri un empeoramento con- 
siderabel-. 

BCE tambe a aumenta su ar¬ 
senal di manera sustancial 
ora a acepta cubri e totalidad 
di e demanda di liquidez di e 
banconan di e Eurozne durante 
periodonan di hasta 6 luna. 
Aunke medidanan di e tipo 
aki a atrae menos atencion, 
politiconan di BCE ta expone 


cu e efectonan riba economia 
di Eurozone a bin ta similar na 
e medidanan revela pa Banco 
di Inglatera y Reserva Federa 
di Merca, e expansion momn- 
etario cuantitativo y e elahacion 
crediticio respectivamente. 

E decision di ofrece fondonan 
durante 1 aha -anuncia na 
mei y cualifica pa aigun econo- 
mista como ‘estimulo furtivo’- 
a supone un stap mas den e 
ofensiva di BCE. Sin embargo, 
a diferencia di operacionnan 
anterior, no ta parse cu e ban¬ 
conan a contene nan mes pa 
cu e expectativa di caidanan 
posterior di e tiponan di interes. 
Pa aporta otro incentivo, BCE a 
reserca e derecho di aplica un 
tipo di interes superior na su 
tasa di referencia den e futuro 
operacionnan na un aha. 

Reserva di petroleo na Merca a cay cu 3,8 miyon bari 


RESERVANAN di petroleo na 
Merca a baha cu 3,8 miyon bari 
siman pasa y a keda na 353,9 
miyon bari, segun Departa- 
mento di Energia a a anuncia 
ayera.E agencia a informa cu e 
reservanan di crudo ta dentro 
di e promedio pa e epoca di ana 
aki. E volumen di reservanan 
tabata un 18,8% superior na 
esun di ana pasa. 


Despues cu a divulga e datonan 
ofocial, e proijs di futuronan di 
crudo pa entrega na juli a subi 
cu 18 cent dollar te na 69,42 
dollar pa bari.Pa loke ta inven- 
tarionan di gasolin, e informe 
ta mustra cu esaki a subi cu 3,9 
miyon bari (1,9%), cu lo cual 
nan a keda na 208,9 miyon, 
compara cu e 205 miyon di e 
siman promer. 


Na Bosla Mercantil di New York, 
e prijs di gasolin reformula 
pa entrega na juli a baha 3,27 
cent dollar na 1,8605 dollar pa 
galon.E reservanan di combus- 
tibel pa calefaccion a aumenta 
cu 2,1 miyon bari (,42%) y a 
ubica nan mes na 152,1 miyon 
bari compara cu e 150 miyon 
bari di siman pasa. 

Na Bolsa Mercantil di New 


York, e proijs di combustibel pa 
valefaccion pa entrega na juli a 
baha 0,44 cent dollar y a keda 
na 1,7646 dollar pa galon. 

E informe a senala cu siman 
pasa e refinerianan petrolero na 
Merca a opera cu 87,1% di nan 
capacidad, compara cu e 85,9% 
di siman pasa. 

E cifranan aki ta exclui e Reser¬ 
va Estrategico di Petroleo di 


Gobierno di Merca, cu ta conta 
cu 722,8 miyon bari, compara 
cu e 722,3 miyon bari siman 
pasa. 

E total di existencianan di crudo 
y productonan refina na Merca, 
inclui e Reserva Estrategico, a 
yega siman pasa na 1.827,4 mi¬ 
yon bari compara cu e 1.821,6 
miyon bari su siman promer. 


Paisnan emergente y Merca lo recupera mas liher cu Europa despues cu a toca fondo 

Segun e Organizacion pa Cooperacion y Desaroyo Economico 



E caida di e actividad econom¬ 
ico mundial, particularmente 
pronuncia desde inicio di ana 
a toca fondo, pero e recupera- 
cion lo ta lento, segun OCDE 
(Organizacion pa Cooperacion 
y Desaroyo Economico), cu ta 
augura un reaccion mas rapido 
na Merca y na aigun di e eco- 
nomianan emergente grandi, 
y mas dificultadnan pa Europa 
y Hapon. 

Esaki ta e diagnostico di e in¬ 
forme di Perspectivanan publica 
ayera pa OCDE, kende su secre- 
tario general, Angel Gurria, a 


felicita cu pa promer biaha den 
dos ana no mester a coregi na 
baha e previsionnan global di e 
30 paisnan miembro relaciona 
cu e estudio precedente, cu ta¬ 
bata data for di fin di maart. 
Un di e elementonan mas sper- 
anzador ta cu na Merca e re- 
cuperacion a wordo adelanta 
pa fin di ana, y e caida di su 
producto interno bruto (PIB) 
lo mestrer limita na 2009 na 
2,8% (en bes di e -3.5% calcula 
na maart), promer cu subi cu 
un 0,9% na 2010 y no keda 
stagna manera tabata terne 3 


luna pasa. 

Den e mesun lina, China “y ta 
recuperando”, segun Gurria, 
y su PIB lo progresa un 7,7% 
e eherciccio aki y un 9,3% e 
proximo, cifranan superior na 
esunnan anuncia na maart. 

E stadisticanan tambe ta mihor 
awor cu 3 luna pasa pa India y 
Brasil, aunke esey no lo evita 
cu e gigante suramericano su- 
fri un caida di 0,8% na 2009 
promer cu avanza un solido 
4% na 2010. Tambe lo baha e 
ehercicio aki, pero den forma 
mucho mas pronuncia (-6,8%) 
e actividad na otro gran estado 
emergente, Rusia, cu danki na 
e materianan primo lo mester 
exprimenta un alza di su PIB di 
3,7% na 2010. 

E panorama ta keda algo scur pa 
e decepcion cu Europa y Hapon, 
cual su evolucion e ehercicio 
aki lo ta mas negativo cu loke a 
wordo anticipa, aunke na 2010 
e scenario lo cambia. 

Den caso di e zona Euro, e caida 
di e PIB lo yega na 4,8%, segui 
di un stagnacion na 2010, y na 
Hapon, na 6,8%, cu un repunte 
positivo di 0,7% na 2010. 
Gurria a atribui e mayor reac- 
tividad di Merca compara cu 
Europa na varios factor, den 
particular na esun cu na Europa 


e capitalizacion di e sistema 
bancario “a bin ta mas gradual” 
y cu mientras Washington a bin 
cu un plan anticrisis “hopi im- 
portante”, e Europeonan a dise¬ 
na un ‘mosaico’ di programanan 
caminda cu e “stimulacion a bin 
ta hopi mas modesto”. 

Riba e ultimo punto aki, e 
secretario general di loke ta 
wordo conoci como e “Club di e 
paisnan desaroya” a insisti riba 
e mensahe cu e estimulonan fis- 
cal aki no mester wordo reita te 
ora e recuperacion economico 
yega, pero tambe cu despues 
mester establece un dispositivo 
creibel di absorcion di e deficit 
acumula y di disminucion di 
e debe. 

Segun OCDE, e salida di e crisis 
no lo impedi cu e paro na su 30 
paisnan miembro lo sigui au¬ 
menta y yega na un tasa di 9,9% 
di e poblacion activo na final di 


2010, loke ta wordo traduci na 
57 miyon di desempleadonan, 
25 miyon mas cu ora e turbu- 
lencianan financiero a cuminsa 
na 2007. 

Gurria a considera cu debi na e 
debilidad di e restablecimento 
economico, e banconan central 
lo mester mantene un politica 
monetario expansionista, te por 
lo menos otro ana, es decir, cu 
nan no mester subi e tiponan 
diinteres. 

E economista hefe di OCDE, 
Jorgen Elmeskov, a estima cu 
e riesgonan cu ta pisa riba nan 
previsionnan ta mas equilibra 
cu 3 luna pasa, specialmente 
pasobra e condicionnan fi¬ 
nanciero a mehora y lo mester 
permanece stabiel resto di ana, 
sin cu por exclui un cambio pa 
mihor of pa peor. 



SINDICATO Dl MAESTRO Dl ARUBA 

ta invita tur su miembronan pa asisti na e 

REUNION GENERAL 

cu ta wordo teni diamars 30 juni 2009, pa 19.3 0'or, na 
sede di SIMAR, Sabana Blanco 36. 

Agenda : 

1. Apertura 

2. Participacion 

3. Eleccion di presidente 

4. Turno liber 

5. Clausura 

Si no tin quorum, directiva ta sera e reunion y ta habri 
un otro reunion diamars 30 juni 2009, 19.45'or. 

Den e reunion aki desicionnan valido por wordo tuma, 
irespecto e cantidad di miembro presente. 

Ireno Valdes, Presidente Interino 

Fayo di computer, posibel causa di 

accidente di trein 



Autoridad di transporte ta confirma morto di nuebe persona. 


INVESTIGADORNAN di e 

accidente entre dos trein na 
Washington a concentra na 
averigua pakico un sistema 
computeriza no a detene e 
trein cu a dal contra e otro, 
a pesar cu tin evidencia cu e 
conductor a trata di brake. 
Mientras tanto, a wordo con¬ 
firma cu entre e nuebe mor- 
tonan tin un muher Salva- 
doreno. 

Na momento di e accidente, e 
trein tabata wordo opera auto- 
maticamente, loke kier men cu 
e tabata wordo controla prin¬ 


cipalmente pa computer. Den 
e caso aki, e trabao principal 
di e conductor ta habri y cera 
porta, como tambe responde 
na emergencia. 

Un boton di e brake di emer¬ 
gencia tabata primi den e 
trein cu a dal contra e otro, 
autoridadnan a informa. E 
accidente a laga mas cu 70 
herido y morto di dos homber 
y siete muher, tur adulto. 
Autoridadnan a confirma cu 
un di e victimanan ta Ana 
Fernåndez, salvadorena di 40 



ana, residente na Hyattsville, 
Maryland, cu anochi tabata 
traha como trahador domes- 
tico, pa yuda su mes mantene 
su seis yiunan. 

Jessica Guillén a bisa cu e 
muher, cu tabata biaha fre- 
cuentemente den trein, tabata 
bay trabao. 

E yiunan di Fernåndez tin 21, 


18,14,12,11 y un ana y mey. 
Guillén a bisa cu Fernåndez ta¬ 
bata manera un di dos mama 
p’e. 

Casi 24 ora despues e ekip- 
onan di rescate ainda tabata 
trata di kita e escombronan y 
un investigadora federal a pre¬ 
senta e prome resultadonan 
di e investigacion di e posibel 


causanan di e accidente. 

E edad di e wagonnan di e 
trein cu a dal contra e otro 
tabata un di e aspectonan cu 
tabata yama atencion. 

E tren cu a haya e golpi a para 
un rato prome den un stacion 
den noordoost Washington 
ora esun mas bieu a dal den 
dje. 


Republicanonan ta sigui 
duda den Sotomayor 


VARIOS senador republicano a expresa 
duda diamars di cu si huez Sonia Soto¬ 
mayor lo mantene su mes na Constitucion 
si e wordo confirma como integrante di 
Corte Supremo. 

Den discursonan den reunion di e camara 
superior y despues durante un almuerzo 
partidista, e legisladornan republicano a 
bisa cu nan ta desea di investiga mas di 
cu si Sotomayor lo respeta igualdad den 
ley, e derecho pa carga arma y si e ta kere 
cu gobierno por expropia tereno di un 
persona y duna esaki na otro. 

E partidarionan di Sotomayor a reacciona 


divulgando cu varios organizacion poli- 
cial Hispano ta apoy’e y ta califiqu’e como 
husto y sensato. Un hefe policial a bisa cu 
e unico cos cu por impedi su confirmacion 
lo ta politikeria. 

Sotomayor, di origen Puertoriqueno, lo 
ta e prome huez di origen Hispano den 
e maximo tribunal di e pais y a wordo 
nomina pa presidente Barack Obama 
luna pasa. 

E audiencianan di confirmacion den 
Comision di Asuntonan Hudicial di 
Senado ta cuminsa dia 13 di juli. 



Sonia Sotomayor 

Palin ta paga Alaska 8.000 dolar 
bek pa gastonan di viahe 



GOBERNADORA di Alaska, 
Sarah Palin, a paga e estado 
mas cu 8.100 dolar bek pa gas¬ 
tonan relaciona cu nuebe viahe 
cu su yiunan a haci. 

Abogado di Palin, Thomas Van 
Flein, a bisa cu e gobernadora 
a paga 8.143,62 dolar na e es¬ 
tado dia 19 di juni pa e nuebe 
viahenan, di cual aigun a wordo 
haci cu mas di un di su cinco 
yiunan, entre januari 2007 y 
februari di e ana aki. E ultimo 
fecha pa paga bek tabata dia- 
mars ultimo. 

E gobernadora a paga despues 
di un keho presenta na e estado 
den cual Palin ta wordo acusa 
di abusa di su poder pagando 
viahe di su yiunan cu placa di 
pueblo. Hunta di Personal di 
Alaska tabata di opinion cu 
Palin no a comete ningun in- 


fraccion, pero e gobernadora 
a bay di acuerdo pa debolbe e 
placa di biahenan cu no tabata 
na interes di e estado. 

Van Flein y Linda Pérez, direc- 
tora administrativo di e estado, 
a manda copia di e check y otro 
documentonan di e transaccion 
pa prensa. 

Timothy Petumenos, investi- 
gador di e hunta, a bisa den su 
informe cu leynan di estado no 
ta duna mucho informacion pa 
determina e nivel etico di e via¬ 
henan di famia di e gobernado¬ 
ra. Sin embargo, e ta interpreta 
cu estado ta financia un viahe di 
famia si esaki ta di gran interes 
pa asuntonan estatal. 

Palin tabata candidata vicepres- 
idencial republicano ora un 
residente di Anchorage a pre¬ 
senta e keho. 


Ta bende: Baby recien 
naci, pa 15 mil dolar 

hencia di raza di e menor y 
ta acepta pago cu tarheta di 
credito, sin cu tin claridad si 
ta un oferta real of ta trata di 
un chansa, segun prensa. 
“Baby bunita recien naci, 
varios raza”, segun e anun- 
cio coloca riba un pagina di 
internet di compra y benta di 
varios producto di e sector Iz- 
tapalapa, na Mexico City, y cu 
tin un di e indicenan mas halto 
di criminalidad di e region. 

E grafico di e anuncio por mira 
imagen di un ultrasonido cu 
un feto ainda dentro di e utero 
mater no. 

“Un baby recien naci pa bo y 
bo famia. E no ta bebe pecho 
mas, e ta sin paråsito y cu e 
lista di vacuna cumph'. No 
laga e oferta aki pasa, ideal pa 


UN anuncio riba un pagina di baby recien naci pa $15.000, 
internet Mexicano ta ofrece tambe nan ta ofrece esco- 



Departamento di Ensenansa seccion 

Estudio y Guia 

Situa den Caya G.F. (Betico)Croes 38 
(Ex-Interbank) 

Ta informa: 

Tur studiante cu a pasa examen cu exito e ana aki 
of den ananan anterior 
Por pasa riba diahuebs 25 y 
diabierna 26 di juni 2009 
Entre 08.00 or di mainta pa 12.00 or di merdia y 
di 01.00 or di merdia te cu 04.30 or di atardi 

Pa busca carta tocante otorgamento di 
Prestamo di Estudio 



loke abo kier, desde pedofilia 
y sclavitud, te na e mas puro 
amor di famia”, e anuncio ta 
anadi. 

E anuncio, cu a wordo colo 
ca na december ultimo, ta bisa 
cu ta acepta tarheta di credito 
y debito y cu nan ta regala, 
pa cada compra, un intercom 
pa cuna. 

A intenta di contacta e pre- 
sunto bendedor, cu ta yama 
su mes “bbxdinero”, pa medio 
di un email, pero no tabata tin 
contesta. 


Riba e pagina tin cantidad di 
comentario, mayoria di con- 
dena, di usuarionan di e sitio, 
pero ningun cu ta indica cu a 
concreta un benta, mientras 
cu otronan ta puntra si e oferta 
ta un chansa. 

Solamente un usuario ta pun¬ 
tra pa costo y detaye di e 
babynan recien naci, mien¬ 
tras pa e presunto bendedor 
“bbxdinero” tin tres contesta 
pa indica “solamente tin dos 
mucha homber” of “ya no tin 
baby por lo pronto” 

Muher ta bisa cu e’la wordo viola pa 
presidente Fernando Lugo 



BENIGNA Leguizamon, e 
di dos muher cu a denuncia 
presidente Fernando Lugo pa 
presunto paternidad irespon- 
sabel, a bisa diamars na radio 
cu su prome relacion sexual cu 
e ex obispo catolico tabata un 
violacion. 

E presidente a referi na e 
acusacion durante un confer- 
encia di prensa den palacio 
di gobierno y a bisa periodis- 
tanan cu tur esaki “ta parti di e 
di dos capitulo di e novela, mi 
ta sperando e di tres..”. 

“E asunto aki ta den man di 
husticia y nan lo mester papia 
cu mi abogado”, e’la agrega. 
Marcos Farina, abogado di e 
mandatario, no por a wordo 
contacta telefonicamente pa 
duna su comentario. 
Leguizamon, den declaracion- 
nan na radio Magnificat di 
Ciudad del Este, a bisa cu Lugo 
“a violami ora nos tabatin rela¬ 


cion pa prome biaha..”. 

E denuncia a wordo ripiti 
diamars na radio emisoranan 
di Asuncion y e corant Ultima 
Hora den su pagina web a 
inclui un informacion cu un 
video den cual Leguizamon 
ta haci su denuncia. No ta¬ 
bata posibel pa contacta Le¬ 
guizamon mes ora. 

Esaki lo a pasa na 2001 tempo 
e denunciante tabatin 17 aha, 
den e obispado San Pedro, ca- 
minda e hefe di estado actual 
tabata cumpli cu un funcion 
religioso y e muher tabata 
encarga cu limpieza. 
Leguizamon a conta cu Lugo 
tabata laga buske cu su chauf- 
feur Acosta, cu ya a fayece. “E 
tabata hibami pa Fernando 
(Lugo), cu tabata wardami 
den su camber. Ora mi drenta 
nan tabata cera e porta na yabi 
y mi tabata keda paden. Eynan 
e tabata cuminsa zundra y 


obligami pa drumi cune”, e’la 
conta. 

Leguizamon a anadi cu “mi a 
resisti y a trata di pidi ayudo, 
pero e musica tabata duro y, 
ademas, no tabatin ningun 
hende eybanda. E’la obliga mi, 
e’la forza mi. Pa ta sincero, e’la 
viola mi”, e’la enfatisa 
Diabierna mainta tempran, 
abogado Farina a declara na 
e radio catolico Cåritas cu su 
cliente lo no presenta awe 
dilanti huez Delcy Cardozo, 
na Ciudad del Este, pa bay 
na un laboratorio caminda 
e mester haci un test di ADN 
cu lo determina si e ta tata di 
e yiu di Leguizamon, Lucas 
Fernando. 

“Ley ta bisa cu un Presidente di 
Republica no por comparece 
den corte, p’esey e no ta bai 
Ciudad del Este, (na frontera 
cu Brasil). En todo caso, nan 
por bin na e residencia presi- 


dencial na Asuncion pa haci e 
test”, e’la aclarea. 

Farina a admiti cu “e incidente 
aki lo retrasa e resolucion di 
e demanda di paternidad pa 
como 15 dia mas”. 

Na april ultimo, Viviana Car- 
rillo di 26 aha tabata e prome 
muher pareclamayobtene re- 
conocimento di su yiu Guiller- 


mo Armindo como yiu di e 
hefe di estado. 

Un di tres muher, Damiana 
Hortensia Morån, a bisa pren¬ 
sa cu e tambe a concebi un 
yiu di Lugo cu e’la yama Juan 
Pablo, y cu awor tin 18 luna 
di edad, pero a bisa cu e lo no 
haci denuncia. 


Rusia y Venezuela lo crea un banco comun 



Dimitri Pankin 


GOBIERNONAN di Rusia y 
Venezuela a firma un acuerdo 
riba creacion di un banco co¬ 
mun, cu un Capital di 4.000 
miyon dolar y destina pa finan- 
cia proyectonan economico 
comun.E acuerdo a wordo 
firma na residencia di prome 
ministro ruso Vladimir Putin na 
Novo Ogarevo, cerca di Moscu, 
pa e viceministronan di Finanza 
di ambos pais. 

«Nos ta pasa pa un nivel halto 
di cooperacion politico y eco- 


nomico», Putin a expresa ora 
e’la ricibi vicepresidente Ramon 
Carrizalez di Venezuela, cu di 
su banda a papia di un acuerdo 
«strategico» entre ambos pais. 
Putin no a keda sin saluda 
su «amigo» presidente Hugo 
Chåvez. E propio Chåvez a 
mande un carta cu su vicepre¬ 
sidente. 

E Capital di e futuro institucion 
lo ta 51% Ruso, pa medio di e 
banconan VTB y Gazprombank. 
E resto lo ta di diferente socio 


Venezolano, segun e vicemi- 
nistro Ruso di Finanzas, Dimitri 
Pankin. 

E institucion, cu lo wordo crea 
entre awor pa fin di aha, «por 
sirbi como fundeshi pa nos fu¬ 
turo cooperacion, permitiendo 
financiamento di cantidad di 
proyectonan comun», Pankin 
a laga sa. 

Hugo Chåvez, a elogia «e union» 
di su pais cu Rusia y Belarus, 
den un carta dirigi na su homo- 
logonan di ambos pais. 

E pais ta un socio clave di Rusia 
na America Latina, caminda 
Moscu ta trata di kita influencia 
di Merca. Moscu y Caracas entre 
2005 y 2007 a firma 12 contrato 
di armamento, pa un monto di 
4.400 miyon dolar. 

E gruponan petrolero y di gas 
Ruso tambe kier desaroya nan 
presencia den e pais Surame- 
ricano, pa explota e deposito- 
nan y construi infraestructura 
energetico. 



Ramon Carrizalez 

Iran ta acusa ‘agitadoman’ di ta ricibi placa di CIA 





E “agitadornan” cu a mani¬ 
festa contra reeleccion di 
presidente Irani, Mahmud 
Ahmadinejad, a ricibi fondo 
di Agencia Central di Inteli- 
gencia (CIA) di Merca y di 
miembronan di opsicion 
den exilio. Esaki tabata 
e acusacion di e Ministro 
Irani di Asuntonan Interior, 
Sadegh Masuli. 

“Un cantidad di agitador 
tin vinculo cu Merca, CIA 
y e Monafeghin nan (re- 
curso di e Muyaidinnan 
di Pueblo, principal grupo 
di oposicion arma Irani) 
y a haya ayudo financiero 
di nan banda”, Mahsuli a 
declara. 


Sonia Sotomayor ta renuncia 
di club exclusivo pa muher 


E nominada pa Corte Supremo, 
Sonia Sotomayor, diabierna ul¬ 
timo a renuncia di un club elite, 
exclusivo pa muher, despues cu 
e republicanonan a cuestiona 
su participacion den e asocia- 
cion ey. 

Sotomayor a bisa cu diabienra 
e’la renuncia di club Belizean 
Grove. 

Den un carta na e senador 


democrata Patrick Leahy y e 
republicano Jeff Sessions, e 
huez di corte federal di apela- 
cion a bisa cu e ta convenci cu 
e asociacion no ta practica “dis- 
criminacion malintenciona”, 
y cu su pertenencia na e club 
no tabata viola principionan di 
etica hudicial. 

Sin embargo, Sotomayor a bisa 
cu e no ta desea pa e pregun- 


tanan riba e asunto aki “distrae 
ningun hende riba mi capaci- 
dad y antecedentenan”. 

E hueznan federal ta obliga 
pa cumpli un codigo, cu ta 
bisa cu nan no por pertenece 
na cualkier organizacion cu 
ta practica discriminacion pa 
rasonnan di raza, sexo, religion 
of nacionalidad. 

Marlon Sneek 




Cede di minister president den Avenida Milo Croes! 


bay habri un cede den Avenida 
Milo Croes, porfin e caminda 
por wordo drecha. Un caya cu 
na prome lugar ta carga nomber 
di un arubiano ehemplar cu un 
gran cantidad di logro riba su 
nomber. Un caya cu ta un di e 
adernan principal pa loke ta 
fluho di trafico aki na Aruba. 


NOS por tende tur dia con 
minister ta gaba di a gasta miy- 
ones di e pueblo aki trahando 
caminda. Te dia di awe nos no 
por mira na kico e miyonan 
aki a yuda pa alivia e peso di 
trafico pa nos ciudadanonan. 
Loke a tuma lugar tabata pach- 
mento di diferente caminda 
y casi nada na construccion 
berdarero di caminda. Apenas 


awor nos por mira cu minister 
ta core traha aigun retonde pa 
complementa e plan cu partido 
AVP a laga atras, e “ring weg 
3”. Minister, tin un cantidad di 
caminda principal cu mester di 
un bon drecha y mester bin ca- 
mindanan alternativo pa alivia 
e peso ariba trafico.Avenida 
Don Milo CroesBan spera cu 
awor cu minister president lo 


Un di e camindanan principal 
cu ta percura pa fluho di trafico 
di centro di ciudad pa tur otro 
parti di Aruba ta wordo gelapi 
tur siman. Buraconan manera 
crater ta habri y automobil- 
istanan cu ta paga belasting pa 
core riba camindanan drechi, 
tin cu dana nan auto door di e 
buraconan aki. Ora cu caba di 
lapi e caminda cu bo bay core 
cu bo auto riba esaki ta manera 
cu ta den un “roller coaster” bo 
ta. Minister Marisol Tromp por 
fabor haci algo pa cu e caminda 
aki, e no por keda wordo gelapi 
tur siman asina. 


25 Finalistanan ta cla pa dia 12 di juli pa participa den Sparkling Tour 2009! 



E siman aki, prensa y Aruba 
completo a sera conoci cu e 
25 finalistanan cu ta recore 
Sparkling Tour 2009. Den stu- 


dio nr. 2 di Telearuba yena cu 
prensa y invitado, comision di 
Sparkling Tour a presenta e 25 
finalistanan cu ta cla pa com- 




peti y demostra nan talento den 
cantamento. 

Emocionnan sigur ta halto pa 
loke ta bay bira e prome anochi 


di Sparkling Tour cu ta dia 12 
di juli proximo den Aruba En- 
tertainment Center. Tur hende 
ta ancioso pa mira e talento di 
e participantenan y tambe e 
sorpresanan cu Sparkling Tour 
ta trece cune e ana aki. 

E 25 finalistanan ta: Stephanie 
Albertus; Xarrah Figueroa ; 
Eris Jean Maestro ; Hilyann 
Croes ; Igmar Kock; Katiuska 
Hassel; Bryan Courtar; Gabri- 
ela Krozendijk; Josephine & 
Kimberly v/d Linden; Steph¬ 
anie Bislip; Juan Pablo Romero; 
Nadeska Brete; MT Family; 
Fenella Binns; Jeanedy Semel- 
eer; Neila Petrocthi; Brittany 


Toyer; Darwin Gomes; Elysee 
Ras; Amber Henriquez; Natalie 
Manzanares; Hillary Rey; An- 
gelina Angel; Gino Panneflek y 
Giancarla Dumfries. 

Asina ta percura pa cumpra 
bo entrada p’e prome anochi 
di Sparkling Tour y prepara pa 
vota pa bo participante preferi 
via su number di SMS. Y no lu- 
bida di wak tur diarazon anochi 
pa 9:00 pm nos programa “Na 
caminda pa Sparkling Tour 
2009”atrabes di Telearuba. 
Y marca e 3 fechanan den bo 
agenda: 12, 24 juli y 9 di au- 
gustus na Aruba Entertainment 
Center pa 7or di anochi. 

Reunion di contacto cu bon acogida na San Nicolas di Arondino Croes 




PARLAMENTARIO Arondino 
Croes ta un di e candidatonan 
cu ta profilando su mes cada dia 
mas y mas den nos comunidad 
y ta trata na tur manera posibel 
yega mas cerca di e pueblo. Re- 
cientemente un grupo grandi 
di ciudadano saliendo for di e 
bario di San Nicolas, a haci un 
yamada na e team di sr. Aron¬ 
dino Croes, pa tene un reunion 
di contacto, pa por comparti 
idea cu e ciudadanonan aki, 
riba loke ta idea y intencion di 
Arondino Croes pa futuro.E mi- 
embro di Partido MEP ningun 
momento a duda den acepta 
e invitacion aki y hunto cu su 
team, a duna sosten total na 
e grupo di ciudadano di San 
Nicolas, pa organisa e anochi 
informativo aki cu a resulta un 
exito total. Arondino Croes a 
enfatisa bon cla cu ta esaki ta 
hustamente loke e kier, sinta 
cu su pueblo, comparti infor- 



macion, pa den futuro e pro 
traha un plan mas dirigi, basa 
riba e ideanan cu ta sali for di e 
comunidad y asina conhunta- 
mente cu loke e tin caba den su 
plannan, hinca tur cos den otro 
y saca un maneho cu tur hende 
por biba cune den futuro. 

Arondino Croes a keda masha 
satisfecho cu e acogida cu e 
la haya y na mes momento ta 
gradici un y tur cu a coopera 
pa e prome reunion di contacto 
aki den bario di San Nicolas, 
tabata un exito totalmente, 
caminda cu hopi informacion 
a ser duna y na mes momento 
a forma un grupo di trabao pa 
drenta e comunidad di San 
Nicolas y duna informacion 
riba loke ta e ideanan y inten- 
cionnan di e candidato di e 
partido geel. Cualkier grupo 
di persona cu tin deseo un dia 
pa Arondino Croes yega cerca 


nan pa un atardi, anochi of dia 
di informacion ta mas cu bon 
bini, pero no mester preocupa, 
paso tog Arondino ta canando 
den pueblo, purbando di yega 
tur caminda den e comunidad. 
Na mes momento e ta extende 


un invitacion den nomber di e 
team di hobennan pro Aron¬ 
dino, pa diadomingo awor dia 
28 di juni pa un dia di famia cu 
lo tuma luga na Centro di Bario 
Tanki Leendert cuminsando di 
10’or di mainta pa 6’or di atardi. 


Lo tin torneo di domino y zaal- 
voetbal y naturalmente no por 
falta e entretenimento musical. 
Tur hende ta bon bini, paso ta 
un actividad pa tur hende y pa 
yuda e candidato recauda fondo 
pa su campana. 


Dos studiante arubiano cosechando gran exito na Hulanda. 


DIABIERNA dia 22 di Juni 2009, dos 
studiante arubiano a logra e titulo di 
Entrepreneurial Team of the Year 2008- 
2009. Ta trata aki di Alex Albertus y 
Angeline Lopez kendenan a sa di trece 
nan plan dilanti hunto cu cuater otro 
studiante internacional den e compe- 
tencia Anual di InHolland na Haarlem, 
Hulanda.E idea di traha un producto pa 
mantencion di DreadLocks a bin for di 
Alex Albertus y hunto cu su team nan a 
logra convence e hurado di e excelencia 
di e producto riba mercado. Cu un plan 
financiero bon poni den otro, un plan di 
mercadeo bon studia y un speech na un 
nivel halto, nan a logra e maximo titulo e 
atardi ey, ganando asina cinco otro team 
participante. 

Angeline Lopez y Alex Albertus ta stu¬ 
diante di InHolland Rotterdam. Pabien 
Aruba, Pabien Angi y Alex 

Ansha tin su costonan scondi 


E efecto di ansha den desempeno aca- 
demico no semper ta evidente, pero un 
investigacion nobo financia pa Economic 
and Social Research Council di Inglatera 
ta sugeri cu por tin costonan oculto den 
e performance intelectual genera pa e 
situacion aki. 

E investigacion a haya cu pa e per- 
sonanan cu ansha ta dificil pa evita 
distraccionnan pa cu, por ehempel, 
e trabou riba computter, of lesa un 
storia y inclusive resolve problemanan 
matematico simpel. Cu otro palabra, pa 
esnan cu ansha ta mas dificil pa resovle 
tareanan compara cu esnan cu menos 
preocupacion. 

Investigadornan, profesor Dr. Michael 
Eysenck y dr. Nazanin Derkshan, a 
disena varios experimento pa studia e 
efectonan di ansha riba nos capacidad 
pa realiza tareanan simpel y evita dis¬ 
traccionnan. 

Segun Eysenck e resultadonan aki tin 
implicacionnan practico claro riba edu- 
cacion. 


"Hopi di e efectonan negativo di ansie- 
dad ta parse di ta relaciona cu e control 
di atencion. 

Esaki ta sugeri cu siha tecnicanan di 
estudio y trabou destina na mehora e 
control di atencion y mehora e capaci¬ 
dad di cada persona na ora di ignora 
distraccionnan y distrae nan mes lo por 
yuda e studiantenan cu ta sufri di an¬ 
sha logra nan totalidad di su potencial 
academico". 

Ademas e estudio a mustra cu e in- 
dividuonan cu ansha ta logra realiza 
nan tareanan na un nivel comparabel 
na esnan cu no ta sufri di ansha, pero 
solamente a cambio di un mayor costo 
den terminonan di esfuerzo of di stress 
na largo plazo. 

"Esaki ta demostra cu ta importante pa 
e maestronan y profesornan revisa no 
solamente e rendimento academico final 
di e studiante, sino tambe e cantidad di 
esfuerzo cu e studiante mester a pone pa 
logra e nivel ey". 

Un studiante por ta tratando desespera- 


damente di responde y esaki lo por ta 
generante di un gran costo psicologico", 
Eysenck ta resumi. 

Den un di e experimentonan aki, a reg- 
istra e movecionnan ocular di e partici¬ 
pantenan ora a lesa un storia cu tabatin 
den e copia varios palabranan los cu no 
tabatin relacion cu e storia. 

E investigadornan a comproba cu e par¬ 
ticipantenan cu ansha a tuma mas tempo 
pa lesa e storia, ya cu nan tin e tedencia 
di insisti riba e pertinencia di cada 
palabra cu ta distraenan, specialmente 
ora nan ta pensa cu nan compresion lo 
wordo evalua dor di otronan. 

Den otro experimento, e participantenan 
a realiza dos tareanan di matematica di 
multiplicacion y division, sea den blok of 
separa of cu un tarea alterna cu e otro. 
Den e experimento aki, e nivelnan di 
ansha no ta parse afecta e number di 
respuestanan corecto, pero e partici¬ 
pantenan cu ansha a tuma mas tempo 
pa completa e tarea, specialmente ora 
nan mester a cambia un tipo di calculo 



matematico pa otro. 

En general, e experimentonan a mustra 
cu e ansha ta genera mas efecto riba e 
cantidad di esfuerzo necesario pa realiza 
un tarea cu riba e resultadonan di e tarea 
realiza. 

Cu otro palabra, ansha frecuentemente 
ta produci "costonan scondi" cu no ta 
evidente ora di midi e rendimento. 


Traha anochi por aumenta ries 10 cardiovascular 


TRAHA anochi lo por genera 
cambionan hormonal y meta- 
bolico cu a largo plazo lo por 
subi e riesgo di padecer obesi- 
dad, diabetes yenfermedadnan 
cardiaco. 

Esaki a wordo informa dor di e 
investigadornan di e division di 
Medicina di Sono di e Hospital 
Brigham and Women’s y e fac- 
ultad di Medicina di Harvard 
na Boston, Merca, den e revista 
Proceedings of the National 
Academy of Science. 

“A largo plazo, e impacto fisio- 
logico di e trabou nocturno riba 
varios marcador implica den e 
regulacion di e peso corporal, 
mas precisamente e leptina, e 
insulina y e cortisol, ta parse 
di contribui na aumenta e po- 
sibilidad di desaroya diabetes, 
enfermedad cardiovascular y 
obesidad”, segun e autor prin¬ 
cipal di e estudio, dr. Frank 
Scheer, kende a propone su mes 
hunto cu su equipo na deter¬ 
mina si e altreacion di e schema 


di sono-vigilia “normal” of ha- 
bitual ( es decir, drumi anochi, 
ta lanta y traha den dia), tabata 
geera algo mas cu molesternan 
gastrintenstinal, insomnio y 
cansancio cronico, manera ya 
caba a wordo demosra den ex- 
periencianan anterior. 

“Ta kere cu e tipo di complica- 
cionnan aki ta bin como con- 
secuencia di un desconexion 
cromico entre e habitonan di 
vigilia y alimentacion cu ta 
demanda e trabou nocturno y 
e holoshi innato di e curpa di 
24 ora di sono-vigilia, conoci 
comunmente manera ritmo 
circadiano. Pesey, cu e obhe- 
tivo di conoce si esaki por hisa 
e riesgo di desaroya proble¬ 
manan di salud serio, nos a 
realiza un estudio di laboratorio 
caminda a imita e efectonan 
grave di e situacion particular 
aki”, Scheer a agrega.Den e 
estudio breve aki, a registra e 
respuesta corporal di 5 homber 
y 5 muher mientras nan tabata 
sigui un orario cambiante di 


sono-alimentacion durante 10 
dia.Ora e investigacion a caba, 
e voluntaronan a come y drumi 
durante tur e fasenan di e ciclo 
circadiano, mientras nan a sigui 
un orario diario di manera arti¬ 
ficial den blokenan di 28 ora. 
“Pa loke ta e resultadonan nos 
a wak cu e desalineacion circa- 
diana a provoca un caida den e 
nivelnan di e hormona leptina, 
encarga cu regulacion di peso. 
Na su bes, e caida di e nivelnan 
di leptina a aparece como un 
posibel acelerador di e apari- 
cion di obesidda y enfermedad 
cardiaco dor di stimula apetito 
y reduci e actividad”, segun 
e integrantenan di e equipo 
Mericano. 

Di otro banda, a tuma lugar 
cambionan den e nivelnan di 
suci den sanger y den e nivelnan 
di insulina, loke a resulta den 
un deterioro di e tolerancia na 
glucosa.Finalmente a establece 
cu e grado di cambio hormonal 
tabata mas halto, y dor di cual 
mas marca y potencialmente 


mas danino, ora e orario di 
e participantenan tabatin un 
alteracion di 12 ora of mas 
respecto e ciclo normal di sono- 
vigilia. 

“En principio nos lo mester 
bisa cu traha anochi, una bes a 
establece un habito y cu e per¬ 
sona a custumbra na un ritmo 
determina, no lo tin motibo 
pa genera trastornonan cu a 
largo plazo lo por compromete 
e curazon. 

Loke si sa ta cu e trabou noc¬ 
turno ta altera e ritmonan 
circadiano cu lo cual ta produci 
alteracionnan. P’esey, sin duda, 
mester considera cada caso 
specificamente y continua haci 
trabounan di investigacion rela¬ 
ciona cu e materia. Ta necesario 
haya mas datonan, segun un 
dokter Argentino. 

“Trabou cu shift nocturno ta 
afecta e estado di alerta di un 
persona, y e funcion gastroin- 
testinal, dor di cual esnan cu no 
por enfrenta e tipo di labor aki 



ta lague a menudo. Lo cual ki¬ 
ermen cu esnan cu ta continua 
lo por no ta mes susceptibel na 
e problemanan aki, y kizas nan 
ta menos sensibel na e tipo di 
desalineacion aki. Esaki ta hopi 
importante pasobra e ta duna 
nos e pauta di con cada persona 
ta reacciona den forma difer- 
ente; y na su bes ta constitui 
un bo indicio pa sigui, mirando 
cu esaki ta un estudio limita 
dor di e cantidad di involucra- 
donan. Ta trata simplemente di 
un promer aproximacion na e 
tema”, dr. Scheer a finaliza. 

Xpresa bo mes 

noticia@awemainta.com 

Tur comunicado o remetido cu ser manda pa AWEMainta mester inclui 
nomber, fam y number di telefon di e remitente. 

AWEMainta ta keda cu e derecho reduci of edita esakinan pa publicacion. 


Ta awo numa mi ta contestabo Molu. 


Pa: Kenkey Oduber 



NA tur pais di mundo tin un 
code of ethics, sea scirbi of 
conforme costumbernan. Den 
e costumbernan acepta mun- 
dialmente tambe tin lugar p’e 
“whisteblower”. Ningun paga- 
dor di belasting kier pa su placa 
ser malgasta of mafia conforme 
interpretacion di mi ex-colega. 
E ley cu supuestamente lo ta 
proteha e whistleblower ta 
regarda cosnan fuera di lo 
comun, fraude, malversacion 
di placa, abuso di poder etc. 
(maatschappelijke misstanden) 
y no algo cu ta conforme regia 
y costumber. 

En todo caso no algo cu tur e 
Gobiernonan di Aruba despues 


di Status Aparte a aproba y a 
ser sanciona dor di Parlamento 
di Aruba por medio di e presu- 
puestonan. Manera mi a bisa 
na un otro ocacion, mi no tin 
nada contra cu e documento 
concerni a sali den prensa; t’e 
forma con e a ser publica y e 
insinuacionnan t’e problema, 
fuera di e hecho cu tin por lo 
menos un empleado publico 
na Arubahuis cu no sa nada di 
su responsabilidad pa cu docu- 
mentonan cu ta yega serca dje 
a base di su trabao. 

Ami no ta cobra BTW back na 
Hulanda, mi no ta declara ac- 
cijnzen tampoco riba gasoline, 


bebida ni sigaria. Mi no ta core 
den limosine y mi no tin auto 
cumpra liber di impuesto tam¬ 
poco. Mi no ta biba den ningun 
mansion y mucho menos den 
“pracht en praal”. 

E persona familiar di un Min¬ 
istro actual cu porcierto a ser 
lanta y cria den cas di mayornan 
di un ex Ministro di AVP, berdad 
a traha påmi na mi cas; pa bo 
informacion mi a pag’e pa cada 
ora cu e a traha pa mi cu placa 
en efectivo y no cu bebida of 
otro regalonan. Bo conoce e 
persona ey bon pa bo sa di su 
debilidadnan. Puntré si mi ta 
gana. 

E exigencianan di DPO pa nom- 
bramento di e Director di Kabi¬ 
net no a ser respeta pa bo amo- 
nan tampoco. Es mas, como 
personeelsman, bo mester sa 
cu ta existi den tur exigencia pa 
locual ta trata nivel di educa- 
cion y of diploma e toevoeging 
“of een daaraan gelijkwaardige 
opleiding”. 

Tambe bo mester por sa cu ta 
costumber di pone acerca den 
e oproep pa solicitud un otro 
toevoeging “ een academische 
denk en werk niveau”. Mi no ta 
kere cu juist esaki bo a mis den 
bo opleiding. Ami ta cumpli no 


unicamente cu e exigencianan, 
pero mi ta cumpli cabalmente 
cu mi trabao tambe. 

Puntra Mito, Eddy y Mary, esey 
ta si Mary ta papia cu bo ainda. 
Mi no a ser manda Arubahuis 
y presenta na trabao sin haci 
nada, pasobra Mito a bisa cu e 
no sa pakico “nan” a manda bo 
Hulanda. 

Pa bo informacion un Inspec- 
tor di Ensenansa ta den un 
leidinggevende functie y mi a 
eherce e funcion ey pa mas cu 
12 aha largo. Si bo sa asina bon 
cu mi a sinta slijp potlood y ora 
mi cansa di esey mi ta check 
aigun noticia for di e.o. Aruba, 
bo mester sa tambe ta den kico 
mi ta slijp potlood. Lo bo tabata 
participe den mi accion di slijp 
potlood anto? Ainda ta duel bo 
cu ta pa 18 luna so mi a slijp 
potlood den bo precencia?. 

Un test psycologico lo mi por 
pasa tur dia, pasobra mi pre- 
paracion academico ta pone 
mi den condicion hasta pa 
supervisa testnan asina. Di 
drugstest mi no ta papia mes, 
pasobra drugs no den mi estilo 
di bida. Tampoco mi a sconde 
fugitvo(nan) di husticia pa 
asuntonan di droga na mi cas. 


Pa locual ta trata beneficionan 
di mi cas, mi kier ta corto. Si Go- 
bierno compensa mi p’e hecho 
cu mi ta biba den mi mes cas, 
no ta cambia nada, pasobra, 
mi por verhuur mi cas tambe y 
laga Gobierno paga p’esun cu 
ami lo huur pa mi biba aden, 
manera casi tur otro a haci. 
Tin mas ambtenaar, hasta den 
posicionnan masha halto cu mi 
cu a y ta ricibi placa pa nan mes 
un cas for di Gobierno. 

Si bo ansha pa bin biba na Hu¬ 
landa back t’asina grandi, si bo 
no por biba na Aruba mas of ta 
cualkier otro cos ta molesta bo 
of bo hendenan, of ta falta bo ta 
haya di hende pa slijp potlood 
den bo presencia, por fabor 
busca un otro forma pa bin na 
remarca pa bin biba aki back, 
pero no riba mi custia. 

By the way, blow the wistle riba 
sexual harassment, si ta cay bao 
di e proteccion cu abo ta referi 
na dje pa un whistleblower. Cu 
otro palabra; be my guest. 

Por fabor, den bo siguiente diar¬ 
ea riba papel, pone bo nomber; 
esun corecto!!! 

Be a man, not a left handed 
mouse. 

Saludos cordial Molu. 


Plan Vacaional di Arte 


ART Rap Foundation coun- 
huntamente cu Mar Azul Art 
Gallery, tin e placer di anuncia 
na e Comunidad den general e 
projecto Hunga, SintiyExpresa. 
Un plan vacacional cu ta encera 
den un programa integral y ex- 
perimental di arte. Invitando e 
mucha ta parte di un actividad 
alternativo, educativo y recre- 
acional durante e temporada 
di bacacion. 

Hunga, Sinti y Expresa ta e 
nomber y concepto pa identifi- 
ca y desarroya e plan bacacional 
aki. Suehecucionmetodologica 
ta basa den integralidad-mul- 


tidisciplinaria y huegonan dor 
arte. Generendo un circuito di 
8 Workshops rotando gruponan 
chikito, asina nos por brinda 
un atencion mas directo pa 
cada participante. Cada mu¬ 
cha tin e opcion di pasa dor 
di cada experiencia expresiva 
pa cuater siman largo manera. 
Acrobacia, Arte Visual, Teatro, 
Dansa, Musica, Makiyahe, 
Modelahe, Expresion Corporal 
y tambe otras actividadnan den 
colectivo. E programa ta dirihi 
pa muchanan di edad entre 6 y 
12 aha. Inicio dialuna 6 di July 
te cu diabierna 7 di Augustus 
2009, na Mar Azul Art Gal¬ 


lery cuminsado cada dia for 
8:00am- 3:00pm. Ubica dilanti 
di Sehor Frog. 

Inscripcion ta habri, persona 
interesa tuma contacto na e 
number 738ARTE / 7382783. 
Cu Nelson Gonzålez, coordi- 
nador general di e proyecto. 
Of via e mail. sannicolaastv@ 
gmail.com 

Tambe Art Rap Foundation y 
Mar Azul Art Gallery, invita 
Compama, Institucionan, Fun- 
dacionan, pa adopta muchanan 
con interes di participa. Piease 
tuma contacto cu nos. 

Danki Special ALL DRIVE CAR 
RENTAL 

Write Here by Office Systems, Subway y Sparetime ta introduci 

Carchi di descuento pa studiante “Save Suave SVE2” 



CU tur studiante den mente 
den e temporada di “Back to 
SchooP Write Here by Office 
Systems Aruba conhuntamente 
cu Sparetime y Subway ta in¬ 


troduci Save Suave (SVE2). Ta 
trata aki di un “Student Card” 
cu riba su mes ta algo comple- 
tamente nobo pa e hubentud 
di Aruba. 


Write Here su carchi di stu¬ 
diante tin beneficionan hopi 
favorabel pa tur esnan cu ta 
studiante di basis, middelbaar, 
hogeronderwijs, universiteit of 


IPA. Usando bo “Student Card” 
bo ta ricibi 10% di descuento na 
Write Here riba articulonan di 
scol, 10% di descuento na tur 
e 8 restaurantnan di Subway y 
20% di descuento na Sparetime 
situa den Royal Plaza Mali y 
San Nicolaas. Mayornan por 
recarga nan “Student Card” na 
Write Here. 

Pa aplica pa e carchi di studi¬ 
ante aki ta masha facil. Pasa na 
Write Here by Office Systems 
Aruba cu un identificacion cu 
bo ta bayendo scol of bo col- 
legekaart, yena e formulario y 
ricibi bo Student Card comple- 
tamente gratis. Tambe por 
inscribi via facebook: www. 
Facebook.com, bira miembro di 
Write Here Society, download 
e formulario y trece na Write 
Here. E formularionan aki ta 
obtenibel na tur Subway y na 
e dos tiendanan di Sparetime 
tambe. 


E Student Card ta facil pa usa. 
Mustra bo Student Card na 
un di e establecimentonan 
menciona y ricibi descuento 
instantaneo riba bo compra. 
Pa e muchanan cu kier kies nan 
mesun producto di “back to 
school” e mayornan por recarga 
e Student Card na e suma desea 
y asina bo por paga cu bo carchi 
na WriteHere. Loke ta haci e 
campana aki mas interesante 
ta cu e ta valido pa henter e 
aha escolar 2009/2010 cu ya 
ta den porta. 

Write Here by Office Systems 
Aruba ta situa net tegenover 
di Ling & Songs Supermarket 
na Eagle. Pa mas informacion 
por pasa libremente na Write 
Here of por yama na 5883500. 
Horario: Dialuna pa Diasabra 
9.00am -6.00pm. Email: write- 
here@officesystemsaruba. 
com 


Richella Hernandez-Dorothal 
Felicitando Nos studiantenan! 



MI kier a felicita tur studiante cu a slaag recientemente y nan 
mayornan tambe. Masha, masha pabien cu boso diploma. 
Boso a studia duro y sacrifica hopi pero tur esey no tabata 
envano paso awo boso tin boso diploma den man. 

Y e diploma aki bo no a ricibie pa bo mayornan pero p’abo, 
esaki ta e pasashi pa bo futuro. 

Hopi exito pa boso cu ta sigui studia den exterior y otronan cu 
lo sigui otro estudio of bai traha. 

Y nan esnan cu no a logra e aha aki mi kier a pidi nan pa no 
‘give up’ pero sigi lucha pa haya boso diploma mereci. Boso a 
studia y no a logra pero esey no kier men e fin, pero cu si bo 
tin un oportunidad mas, siha mas duro y pone Dios bo dilanti 
y sigur bo lo logra. Corda bon e ta posibel! 


John vd Biezen, miembro di AVP 

Ministerio di Asuntonan Social ta 
kita subsidio di esnan handicap 

Y nombracionan politico ta sigui den Gabinete Oduber 4. 


PUEBLO por sigui observa pa 
su mes e abusonan cu ta tuma 
lugar door di Gabinete Oduber 
4 cu ta sigui ranca for di chikito 
y duna grandi. 

Recientemente Ministerio di 
Asuntonan Social cu ta resorta 
bao di Minister Marisol Lopez 
Tromp, a tuma e decision pa 
para e subsidio di 120 florin na 
e siguiente pasadianan: Pasadia 
Bibito Pin; Briyo di Solo; y Cen¬ 
tro Man Na Obra. 

Segun e ministerio cu un fout a 
wordo hasi y cu e clientenan di 
e pasadianan aki no tin derecho 
di cobra e 120 florin aki y cu 
entrante e aha escolar di 2009 
pa 2010 cu nan lo no cobra e 
subsidio aki mas. 

Ta di lamenta con e Minister 
en cuestion no ta mira e po- 
sibilidad di cambia e ley na 
beneficio di e clientenan di e 
pasadianan aki, pero ta opta 


pa corta abrubtamente den e 
subsidio aki. 

Un biaha mas pueblo di Aruba 
por observa e vision di e Gabi¬ 
nete aki, cu ta pa sigui benefisia 
y enriquese esan serca di nan 
mientras e chikito ta sufri. 

Cual ta e motibo cu mientras 
ta corta den pago di overtime 
di polis, cu ta corta den e pasa¬ 
dianan aki, mas nombracionan 
politico si ta sigui tuma lugar y 
contractnan lucrativo ta sigui 
wordo firma den seno di e 
partido di gobierno. Mientras 
e propio Minister di Asuntonan 
Sosial ta coriendo un campana 
miyonario, e pueblo mester bai 
atras den seguridad, e famian- 
an di esnan mas vulnerabel den 
nos comunidad ta sigui sufri 
na man di gobernantenan cu 
ta corda ariba esnan di menos 
recurso solamente den epoca 
di campana, caminda despues 



di a tortura nan pa 4 aha largo 
cu medida ta purba di cumpra 
e votonan aki pa purba di sigui 
na poder. 

Pueblo lo sa di rechasa e tipo 
di maneho aki y sigur e abuso 
contra nan inteligencia. 

Educacion pa tur hende 



NOS di MPA ta constata cu 
esaki ta algo hopi neglisha. Mi- 
rando con nos economia ta bay- 
endo caminda hopi hende ta 
perdiendo trabao of ta coriendo 
riesgo pa perde esaki, MPA ta 
di opinion cu mester busca po- 
sibilidad nan pa asina haci nos 
hendenan menos vunerabel pa 
keda sin trabao. Costo di bida 
ta subi tambe dia pa dia, pero 
e salarionan ta keda mescos, 


haciendo esey dificil pa placa 
yega pa famia tur fin di luna. 
Tin hopi persona cu lo kier pro- 
gresa den bida, pa asina tin un 
mihor calidad di bida pero cu 
no ta haya e oportunidad. Tin 
hopi hende cu lo kier subi nan 
nivel social pa medio di edu¬ 
cacion. Aparte cu no tin hopi 
programa di educacion riba 
un nivel basico y intermedio pa 
nos adultonan, esunan cu tin ta 
hopi caro resultando dificil pa 
paga. Cuanto persona manera 
mama nan cu ta lantando nan 
famia nan so, persona nan cu 
un salario minimo, persona 
nan cu no a caba un ensenansa 
secundario, of pa motibo di 
un handicap of aigun otro 
motibo lo kier progresa. Cuanto 
persona lo kier haya un trabao 
pero ta wordo confronta cu 
exigencia nan halto ta wordo 
pidi pa por eherce trabao cu no 
ta dificil pa eherce. 

E concepto di sina pa un bida 
largo ta un discusion mundial 
y na hopi pais actividadnan ta 
wordo desaroya pa hende haya 
mas conocimento y un diploma. 


Sinamento ta wordo mira como 
un manera pa sobrebibi, yuda 
e ambiente y economia di un 
pais. Sinamento pa bida largo 
ta encera e totalidad di ense¬ 
nansa na tur nivel. No ta pone 
atencion solamente na nivel di 
mucha den ensenansa primario 
y secundario, sino na tur gen- 
eracion. Tur hende mester por 
haya oportunidad pa por sigui 
desaroya nan mes sin importa 
edad. Sinamento ta duna un 
persona e estimulo pa por tin 
un bida productivo, ta dune 
sintimento di ta forma parti di 
sociedad y dune gana di duna 
aporte positivamento na e so¬ 
ciedad aki. 

Nos di MPA sigur lo kier bin 
cu programa nan di educacion 
special traha na necesidad di 
nos adultonan. Nos kier duna 
un man pa yuda nos hendenan 
drecha nan condicion social, ta 
para mas fuerte den mercado 
laboral, crea un sociedad ca¬ 
minda tur hende tin oportuni¬ 
dad igual pa desaroya nan mes 
y hisa nos economia. 


Kuwait ta bisa cu no ta 
momento adecua pa eleva 
produccion di crudo 



MINISTER di petroleo di Kuwait a bisa diaranson cu no 
ta e momento adecua pa OPEP aumenta su produccion 
di crudo.E organizacion di Paisnan Exprtador di Petroleo 
(OPEP) a acorda pa retira desde september 4,2 miyon bari 
pa dia (bpd) for di mercado, debi cu e recesion economico 
global a erosiona fuertemente e demanda petrolero. 
“Produccion.. .no”, jeque Ahmad al-Abdullah al Sabah a bisa 
reporteronan den parlamento ora el a wordo puntra si ta mo¬ 
mento pa OPEP aumenta su bombeo.Luna pasa, miembronan 
di e grupo a mara na cerca di e 75% di e rabahonan pacta, 
porcentage menor na esun registra na april y maart, ora e 
cumplimento a parse a yega su mayor nivel.“Dependiendo 
di ki prijs e lo yega... nos no lo aumenta e produccion”, el a 
contesta ora el a wordo puntra kico OPEP lo haci si exporta- 
cionnan di Iran ta wordo interumpi den medio di e inesta- 
bilidad enmedio di e inestabilidad local despues di e eleccion 
presidencial y su e prijsnan ta subi na 80 dollar pa bari. 




VISIT US ONLINE AT WWW.THECINEMAS.AW 


SANDRA BULLOCK 

HERE COMES THE BRIBE... 


- - 

JAIVIIE FOXX ROBERT DOWNEV JR 


airøsK-JH* DMEKirJH *» I ocra rt SISUMI « KliuUlnU i GUEP KniTIU-V«** i aa nrø NS ITj -IVl 

juHiD« KHiirw ^ h sa 3rry.-i5Nninn im ^.*.01 ilua -jaaiji*? UKX \yuii m rim.: 

"BUiinm jBisuostuiin ut m simkoi iKt.11 in stil run hob tmtkb BOtsn assikuu 
v april 24 Tksaunr. | ! c yii! 


SCHEDULE FOR WEEK OF 
JUNE 25 - JUIy 1 

*matinee: saturday & sunday | late show: friday and saturday 



AT RENAISSANCE 

-ORANJESTAD 



FG 43 

TRANSFORMER 2 

daily: 

matineer 12.00 

5.45 

2.50 

8.45 

late show: 

11.30 

NEW 

PG 

IMAGINE THAT 

daily: 

matineer 12.10 

4.55 

2.30 

6.10 

late show: 

9.30 

11.50 


PG 31 

LAND OF THE LOST 

daily: 

matineer 


9.00 

late show: 

11.15 


OP 

THE TAKING OF PELHAM 123 

daily: 5.15 

matineer 12.40 3.00 

7.30 

late show: 

9.45 

11.55 



[PG-13 YEARONE 

daily: 5.50 8.00 10.05 

matineer 1.30 3.40 late show: 12.10 


rPGl UP3D 

daily: 4.45 6.50 

matineer 12.30 2.40 late show: 


V 

OM 


TERMIN ATOR SALVATION 

daily: 5.45 8.15 

IPG-13 matineer 1.00 3.25 late show: 11.00 


AT PASEO HERENCIA 


IPG-13 THE PROPOSAL mm 



daily: 

matineer 12.05 

4.30 

2.20 

6.45 

late show: 

9.00 

11.15 


PG43 

THE SOLOIST 

daily: 

matineer 12.55 

5.50 

3.20 

8.15 

late show: 

11.00 

N|W 

PG-13 

LAND OF THE LOST 

daily: 

matineer 


late show: 

9.20 

11.30 



PG UP3D 

daily: 


5.00 

7.15 

V 


matineer 

12.30 

2.45 

late show: 

k»M 



r~FTH THETAKING OF PELHAM 123 



daily: 

5.30 

7.45 

10.00 


matineer 12.55 

3.10 

late show: 

12.10 

PG43 

IMAGINE THAT 

daily: 

4.10 

6.30 

7.45 


matineer 1.55 


late show: 

11.20 

PG43 

YEAR ONE 

daily: 

5.50 

8.00 

10.00 


matineer 1.30 

3.40 

late show: 

12.10 

Marlon Sneek cu palabra di felicitacion 

Tremendo torneo Copa Arcadio Rosina! 


DE weekend tras di lomba a tuma lugar torneo “Copa Arcadio 
Rosina”. E torneo aki a wordo organisa pa comicion pro Marlon 
Sneek y a ser dedica na Arcadio Rosina den felis memoria. Un 
hoben cu tabata gosa di e simpatia di hopi hoben den e dushi bario 
di Dakota y sin duda un hoben cu a practica e deporte di futbol. 
Un hoben cu a wordo ranca di e mundo aki, lagando hopi sono sin 
cumpli, sperando cu e ta den man di nos creador. E competencia 
aki a tuma lugar na Dakota, aiba e basketball court situa den 
Caya Juancho Kock. Aki un total di 12 team forma pa hobennan 
di Dakota y besindario a bataya cu otro pa asin saca un gandor. E 
anochi a conta cu un asistencia masal di hoben y adultonan cu a 
bin duna nan contribucion y demostra nan aprecio pa e persona 
na cual e torneo a wordo dedica, esta Arcadio Rosina den felis 
memoria. 

E resultadonan ta como lo siguiente na di cuatro lugar a resulta 
High Street boys, na di terser lugar a resulta G.M graphics, na di 
dos lugar a resulta Root Boys y e ganadornan di e torneo a resulta 
Interprint. Di parti di e organisadornan nos kier a extende un 
palabra di pabien na tur e fanaticonan y na tur esnan cu a par- 
ticipa y muy en especial na e ganadornan di e torneo y di parti 
di e organisadornan nos kier a bisa pa keda pendiente pa mas 
actividad pa hubentud den e bario di Dakota. Pa mas potret di e 
bunita anochi aki por bishita www.marlon sneek.com 





Marlon Sneek ta remarca, 100% Nel 0% Dakota! 



CU gran asombro mi a tuma 
nota cu nos prome minister Nel¬ 
son Orlando Oduber lo habri 
un eede na Dakota. Wel Wel, 
esaki si ta grandi, e mueha di 
shiribana ta bin te den Dakota 
habri un eede, net e bario cu a 
haya 0% di e gobierno aki net 
e bario cu ta gritando pa ayudo 
social e bario cu ta gritando pa 
facilidadnan deportivo pa yuda 
kita e muehanan for di caya. 
Wel, esaki si ta grandi 100% Nel 
y 0% Dakota. 

Little league ball park! 

Si mi no ta kiboca nos prome 
minister Nelson Orlando Odu¬ 
ber a yega di hunga bala riba e 
veid aki ni asina e no por a pone 
man na su curason y duna un di 
su ministerna e tarea pa percura 
pa e veid aki wordo drecha pa 
asina nos muehanan por dis- 
fruta di deporte sano. Tur rond 
di Aruba, prome piedranan ta 
wordo poni pero pa Dakota no 


tin nada. 8 Ana di gobernacion 
di M.E.P, 100% pa Nel y 0% pa 
Dakota. Anto no bin cu e storia 
di e par di camindanan cu a 
wordo gescrap y un asfalt di mal 
calidad a wordo poni, mucho 
menos e diferente edificionan 
di gobierno cu tin den e bario 


manera e ortopedagogische 
centrem cu ta cera, ami ta papia 
di cosnan concreto cu lo yuda 
eleva e nivel di bida di e ciu- 
dadano den e bario aki. Mi ta 
spera cu awor cu minister ta bin 
cu su eede den a bario aki ainda 
algo lo por bin pa e bario. 

Traimerdia Paradera a celebra Dia di Tata na Centro di Bario Dakota 



TRAIMERDIA Paradera a celebra Dia di Tata, entre tata y yiu. 
Despues di a celebra Dia di Mama den grandi, Traimerdia Paradera 
no por a laga e celebracion di Dia di Tata atras. 

Tur mucha hunto a presenta un bunita show pa inicia e ano- 
chi despues tatanan hunto cu nan yiunan a participa na 5 diferente 
wega, unda cu nan a pasa masha bon mes. 

Un danki grandi na tur tanchi cu a traha duro, prome y durante 
e actividad. 

Na Maggy's cu a percura p’e regalo di e tatanan di ana, n’e DJ me¬ 
neer Stenebome, tur boluntario cu a yuda y na Centro di Bario di 
Deporte Dakota pa brinda e facilidad na un prijs pagabel. 

Un biaha mas, Feliz Dia di Tata. E tatanan a experencia cu nan ta 
bal hopi pa nan yiunan. 


Enid de Kort di RED ta cuestiona 

Aruba un pais desaroya y tog muchanan cu hamber? 



NA Aruba actualmente tin un 
grupo grandi di mucha cu ta 
bay scol sin desayuna. Tin fun- 
dacion y organisacionnan cu ta 
haciendo un trabao fantastico 
di contribui pa tur dia mas cu 


500 mucha hana un desayuno. 
Manera e candidato di RED, 
Enid de Kort ta compronde y 
experencia e grupo di much¬ 
anan aki dia pa dia ta birando 
mas grandi cu consecuencia 
cu e fundacionnan aki mester 
di mas sponsors pa sigui duna 
desayuno na nos muchanan. 

Segun de Kort, den su practica 
di trabao social, papiando cu 
hopi hende, tambe otro profe- 
sional y boluntario riba e tereno 
aki, nan ta expresa un preocu- 
pacion grandi pa cu e gastonan 
di cuminda, awa y coriente cu 
hopi di nos famianan ya no por 
paga. Mas y mas nos ta hanado 
e peticion pa ofrece cuminda, 


pasobra hopi mayor no tin e re- 
curso mas pa ofrece nan yiunan 
e prome necesidad basico, esta 
cuminda. 

Manera Enid de Kort a publica 
den un otro articulo, pobreza 
material y emocional a toca nos 
porta aki na Aruba. Nos no por 
sera wowo pe, pero nos mester 
enfrente y busca solucion a 
corto plazo. 

Tin hopi factor cu ta hungando 
un rol cu ta conduci na pobreza, 
e.o. hopi divorcio y separacion 
caminda un mayor so ta keda 
cu mayoria di gasto, (den hopi 
caso t’e mama) e problema di 
adicion den diferente forma 
cu ta creciendo, mayornan cu 


a cumpli 40 ana y no por hana 
trabao. 

Banda di esaki, si nos analisa 
bon e minimumloon ta ac¬ 
tualmente 1.505,- .Gobierno a 
stipula un “bestaansminimum”, 
esta e minimo cu un famia 
mester por tin pa sobrebibi. 

E minimo cu un famia di dos 
adulto cu dos yiu por sobre¬ 
bibi ta fis 3.685,- pa luna. Si 
nos conta e dos minimumloon 
hunto nos ta yega na fis 3010,- 
pa luna cu ta cay bao di e 
minimo cu un famia por biba. 

Di acuerdo cu e miembro di 
RED, Enid de Kort, actualmente 
60% di nos poblacion ta cobra 


minimumloon. Esaki ta nifica 
cu tin hopi famia ta biba bao di e 
bestaansminimum cu ta stimula 
pobreza. 

Partido RED ta apoya e funda¬ 
cionnan cu ta ofrece desayuno 
tur dia na nos muchanan y ta 
urgi Minister di Asuntonan So¬ 
cial riba termino corto, esta ana 
escolar 2009-2010 pa subsidia e 
fundacionnan aki. 

Pa termino largo partido RED 
lo promove un dialogo nacional 
entre Gobierno, gremioy sector 
priva riba e topico di comba- 
timento di pobreza y con pa 
elemina e motibonan cu ta con¬ 
duci n’e diferente formanan di 
pobreza den nos comunidad. 

Nos Aruba 2025 promocionando nan website nobo den caya principal 

Pueblo awor por duna su vision via www.nosaruba2025.aw 




DIASABRA atardi ultimo, 
Proyecto Nos Aruba 2025 a pro- 
mociona nan website nobo den 
caya principal. T-shirt, flyer, 


sticker y boton a ser reparti 
entre e publico cu tabata di 
compra pa un regalo pa dia di 
tata. E website aki ta uno hopi 
colorido, facil pa traha cune, 


interactivo y cu un pagina social 
unda bo por bira miembro. Di 
e forma aki nan kier atrae un 
publico mas grandi pa duna nan 
opinion y sostene e plan inte¬ 


gral strategico aki pa nos isla. 
Tur hende tin nan pensamento 
con nan lo kier wak Aruba den 
futuro, kico falta na Aruba, kico 
mester drecha y hopi mas bo 
por expresa na e comisionnan 
riba e tereno di bo scohencia. 
Asina un y tur por contribui na 
e plan integral aki. Aruba ta di 
nos y ta nos tur mester cuide y 
lucha pe. 

E atardi tabata uno cu hopi 
ambiente. DJ a pone ambi- 
ente cu musica, show di Clas- 
sic Car Club y e figuranan di 
Sesame Street tambe a trece 
un ambiente felis. Diferente di 
e comisionnan tabata presente 


pa parti nan flyer informativo 
y asina informa publico kico ta 
e “aspiration statement” di nan 
comision y con importante e ta 
pa nos comunidad. 

Nos Aruba 2025 ta gradici 
MAMBO pa nan cooperacion, 
AIB Bank pa sponsor e 
T-shirtnan, tur miembro di 
comision y tambe e Project 
Management Team pa nan sos¬ 
ten y apoyo. 

Bishita e website nobo www. 
nosaruba2025.aw y duna bo 
opinion. Bira miembro di e pa¬ 
gina social y keda al dia cu Nos 
Aruba 2025. Abo disidi awe, 
nos Aruba di manan! 


Oduber Agendes partiendo premio den Campana “Calidad na mihor prijs” 

CHENG’S, ReyHineyJohnson 


>, ReyHingy 
Supermarket diasabra ultimo a 
ricibi e ekipo di promocion di 
Oduber Agencies, den cuadro 
di nan campana “Calidad na mi¬ 
hor prijs”. E mucha muhernan 
a parti flyers den e diferente 
supermercadonan y tabata 
ricibi e pakinan bashi di e pro- 
ductonan participante a cam- 
bio di coupon. Di e forma aki 
e clientenan por a sigura nan 
participacion den e campana 
grandi aki cu tin mas cu 50 mil 
flor in na premio. E premionan 
ta inclui un prome premio di 
no menos cu Afl. 5000.00, si- 
gui pa Digital Sports Camera, 
Waterproof MP3, Waterproof 
Flashlight, Guinness Book y sin 
lubida cu lo rifa 1.000 entrada 
pa bay disfruta di un dia den 
Morgans Island. 

E sigiente sorteo di e campana 
“Calidad na mihor prijs” ta tuma 
lugar dia 8 di juli. Corda cumpra 



e productonan manera bateria 
marca Panasonic, blade di feita 
marca Pace, skeiro di djente 
marca Wisdom Toothbrush, 
Potato Chips marca Mr. Potato, 
papel di cushina marca Scott y 
habon di laba man suave marca 
Lucky y cambianan pa coupon 
participante pa e sorteo. Ta 
recorda tur cliente pa pasa na 
Comfort Healthcare N.V. situa 


na Seroe Blanco # 19, pa en- 
trega nan envolturanan bashi di 
e productonan aki cu atrobe lo 
saca un cantidad masha grandi 
di premio (Afl. 50.000,00) en¬ 
tre tur participante. 

Pa e siman aki, diasabra dia 27 
di juni entre lOam cu 12 pm 
e team di Oduber Agencies lo 
ta presente pa asina tur hende 
por entrega nan envolturanan 


a cambio di coupon mesora na 
Ling & Sons Supermarket, Su¬ 
perfood, Certified Supermarket 
y Kong Hing Supermarket. 


Bira un di e tantisimo ganador- 
nan feliz di e campana grandi di 
Oduber Agencies N. V. y disfruta 
di “Calidad na miho prijs.” 


















































AWEMainta.com I Diahuebs 25 di Juni 2009 


Local I 25 


Studiante Arubiano 


Zytha Kock escogi pa participa na United 
World Colleges, e biaha aki na Italia 



DEN HAAG - Recientemente 
Minister Plenipotenciario sr. 
Frido Croes a haya invitacion di 
“United World Colleges” pa ta 
presente durante otorgacion di 
beca pa 22 studiantenan nobo 
di “United World Colleges”. 

Un di e 22 studiantenan cu a 
ricibi un beca e atardi aki na 
“Vredespaleis” na Den Haag, t’e 
studiante Arubiano, srta. Zytha 
Kock. Durante e atardi aki ta- 
bata presente Su Altesa Real 
Principe Willem Alexander, cu 
ta graduado di “United World 
College” y alabez ta patrosinado 
di “United World Colleges” na 
Hulanda. Tambe tabata pre¬ 
sente sra. van Bijsterveldt, Sec- 
retario di Estado pa Ensenansa, 
Cultura y Siensa. 

“United World Colleges” ta haci 
uso di ensenansa colectivo pa 


stimula nan studiantenan cu tin 
encomun cu nan ta entre e edad 
di 16 te cu 18 aha, ta procedente 
di diferente pais y tin diferente 
cultura. Pa medio di diferente 
experencia, p.e. den e ramo 
social y academico, e studian¬ 
tenan lo wordo inspira pa den 
futuro haci cambionan positivo 
pa nan comunidad. 

Pesey mes “United World Col¬ 
leges” ta concentra hopi riba 
nan “maatschappelijke stag¬ 
es”. 

E 22 alumnonan a wordo escogi 
na Hulanda, Aruba y Antias. 
E becanan di “United World 
Colleges” ta wordo financia 
pa diferente instancia manera 
sponser, gobierno, empresa y 
fundacion. E prome scol di 
“United World Colleges” a habri 
su porta na 1962 na Wales. 


Awor “United World Colleges” 
ta consisti di 11 scol den henter 
mundo. 

Na september 2009 e prome 
“United World College” di Hu¬ 
landa lo habri su portanan n’e 
cuidad di Maastricht. 

Zytha Kock ta studiante pro- 
metedor di Colegio Arubano 
y den e proximo aha escolar lo 
atende “United World College” 
na Italia. Zytha Kock a conta cu 
e ta sumamente orguyoso di a 
wordo escogi p’e beca aki. Zytha 
Kock a bisa: “E motibo cu mi tin 
asina hopi animo pa cuminsa 
na “United World Colleges” ta 
pasobra mi ta entusiasma pa 
por comparti mi experienci- 
anan y siha di e experiencianan 
di e otro studiantenan, p’asina 
hunto nos por traha riba expe¬ 
riencianan nobo.” 
^■ 




Despues di e ceremonia a sigi 
un celebracion hopi ameno cu 
mayor, amigo y sponsernan. 
Finalmente Minister Plenipo¬ 
tenciario sr. Frido Croes a bisa 


di ta contento di por tabatey 
presente n’e atardi aki y na 
mes momento a desea Zytha 
Kock hopi exito cu su estudio 
na Italia 


Federashon di Ajedrez di Aruba cu logo traha di mozaik 


RECIENTEMENTE mayornan 
di nos talento Eldrick Donata, 
sra. Yuleima Perozo y 
sr. Richard Donata, a haci un 
donacion hopi bunita na Fed- 
eracion di Ajedrez di Aruba. 
Nan a entrega di e logo di Feder- 
acion di Ajedrez di Aruba, traha 
di mozaik, na representante di 
Federacion Candidate Master 
Juste Lopez. Pa aigun luna caba 
sra.Yuleima Perozo y sr.Richard 


Donata a traha duro den nan 
tempo liber pa crea e obra di 
arte aki. Esaki a sosode riba 
propio iniciativa di sra. Yuleima 
Perozo.Directiva di Federacion 
di Ahedrez di Aruba y tur su 
miembronan, grandi y chikito, 
ta hopi agradecido p’e bunita 
gesto aki. Hopi, hopi danki! 

Un y tur por pasa libremente 
na nos clubgebouw, situa na 
Nieuwstraat 11, na Oranjestad 


pa admira e creacion di sra. 
Yuleima Perozo y sr. Richard 
Donata. 


AAMamla 

øcentfJi'&D 

Nos e-mail: 

noticia@awemainta.com 

Tel: 583-1400 
Fax: 583-1444 


































261 Local 


Diahuebs 25 di Juni 2009 I AWEMainta.com 


Ladron ta 
bringa cu 
guardia ora 
cu el a keda 
atrapa 

PRESENCIA di polis a wordo 
pidi diamars anochi 00.19 na 
un negoshi na Santa Martha, 
unda un guardia a gara un 
ladron tras di e negoshi C.H.S. 
Ora cu polis a yega ya e ladron 
a bay for di e lugar den un 
auto, cu tabata para ta warda 
riba dje. 

Polis a papia cu e guardia, 
kende ta declara cu el a bay 
controla tras di e negoshi y a 
topa cu un homber bisti tur na 
preto. Ora cu e homber a mire 
el a atake, pero nan dos a lucha 
cu otro. 

Despues e ladron a core subi 
un auto cu tabata warde y nan 
a bay for di e sitio direccion 
panort. E ladron no a logra bay 
cu nada. 


Senora ta 
entrega mucha 
cu e huy bek na 
warda di polis 

DIAMARS mainta, e senora 
G.G. di 38 aha, naci na Aruba 
ta bay warda di polis y ta pidi 
asistencia. E ta bisa polis cu el 
a haya un yamada cu e mucha 
muher L.A.G. di 16 aha, kende 
a huy di cas un anochi prome ta 
na su cas. 

Mesora el a bay y a topa cu e 
mucha muher hunto cu su yiu 
homber, kendenan ta bon amigo 
di otro. E ta bisa polis cu e mu¬ 
cha ta un bon amiga di su yiu. 
Mirando cu e ta na altura cu e 
mucha a huy for di cas, e tabata 
kier a hibe bek, pero e mucha a 
bise cu si e hibe su cas e ta mata 
su curpa. 

E ora el a bay cu e mucha war¬ 
da di polis na Noord, unda e 
comandante na warda a pa¬ 
pia cu e mucha. Tambe nan a 
pone Voogdijraad na altura di 
e asunto. 



AD PATRES 

Drurm na kama mi ta korda riba Bo, mi ta pensa riba Bo henter 
anochi, 

pasobra semper Bo a keda mi yudansa, mi ta gosa den sombra di bo 
alanan. 

Ku tur mi alma mi ta pega na Bo, bo man drechi ta wantami duru. 
Salmo 63;6-8 


Cu honda pena pero conforme cu voluntad di Dios, nos ta anuncia cu a 
a bai sosega den brasa di Senor nos casa, mama stima 



Luisita Gracia Statie Goeloe 

(Gracia of Gacha) 

Na nomber di su 


Esposo: 

Jiunan: 


Nietonan: 

Bisanietonan: 

Rumannan: 


Ricardo Bernardo Statie 
Rafael Statie y Fam 
Albert Statie y Fam 
Fidelia Statie y Fam 
Robert Statie y Fam 
Ryan, Rafael, Ronaldo y Georgie 
Mary-Anne, Raiden y Alisa 
Vera Goeloe 

Theresita Van Der Lee y fam 
Edigarda Martina y Fam 
Floresita Nicolaas y Fam 
Swinda Wieskie y Fam 


Sobrinonan: Nicolastico, Armando, Elvis, Gregory, Giovanni, 

Cedric, Ruth, Adria, Arilda, Edselyn, Hensly, 
Orlando, Helen, Anthony, Magally, Nestor, Johnny, Joan, Mariella, 
Edward, Ethline, Rignald, Nilza, Milly, Sheila, Jurinella 


Primo y Primanan: 

Bernard (Buddy) Davelaar y Fam 

Crisma Winklaar y Fam 

Ligia Bernabela y Fam 

Douglas (Dudu) Van Arneman y fam 

Meredith Beaumont y Fam 

Maida Beaumont 

Esequio Oleano 

Cunanan: Seferina Cicilia y Fam 

Nilda Pauleta y fam 

Tur primo y primanan na Aruba, Bonaire y Corsow 


Amigonan di cas: Suzy, Isabel, Muneca, Chica, Mirna 
Familia Statie, Goeloe, v/d Lee, Martina, Nicolaas, Wieskie, Davelaar, 
Winklaar, Bernabela, v. Arneman, Beaumont, Oleano, Cecilia, Pauleta, 
Morillo, Goedgedrag, Teodora, Boezem, Salsbach, Emerencia, 

Sambre 


Disculpa nos si den nos tristeza nos por a lubida un of otro famia 

Nos ta invita tur famia, amigo, bisina y conocirnan pa asisti na e acto 
di entiero cual lo tuma lugar Diabierne 26 di Juni 2009 pa 4’or di 
atardi saliendo for di Misa Santa Theresita na San Nicolas pa 
Santana Catolico na San Nicolas. Ta apcepta condolencia na Misa 
Sta. Theresita for di 2’or- 4’or di atardi. 


Adres pa condolencia: Anglo straat 13 

Diaranson 24 di Juni 2009 i Diahuebs 25 di 
Juni 2009 

7’or p.m. - 9’or p.m. 


Después di entiero no ta ricibi bishita di condolencia na cas 



AD PATRES 

" I will lift up mine eyes unto the hiils, from whence cometh my help. 
My help cometh from the Lord which made heaven and earth" 

(Psalms 121) 


With deep sorrow but still thankful to the Lord for his mercy, we 
would like to announce the passing of our Dear Beloved: 



Emile Patricia Ellis 

Better known as: “Emy” 

*5 April 1944 - +20 June 2009 


Left to mourn are: 

Sisters: Audrey Ellis 

Maria Ellis 

Cynthia and Daniel Richardson-Ellis 
Cordelia and Gregory White & family 

Brothers: Norman Quammie 

Isaac Allen & family in UK 
Joseph Roach & family in Antigua 
Richard Roach & family in Antigua 

Nieces and nephews: Nelson and Janet Ellis 
Jacqueline Ellis 
Angelique Ellis 

Michael White & family in USA 

Myron White & family in USA 

Traci Rice-White & family in USA 

Kevin Richardson and Yolanda Smith & family 

Tammy and James Richardson-Richardson & 

family 

Gregory and Endrah Richardson-Gumbs & 
family 

Natalie Richardson 

All other Nieces & Nephews in Antigua, USA, and the UK 
Geat Nieces & Nephews: Jamil, Jeahru, Tajikah, Naomi, Quinn, Tara, 
Jayden, Arianna, Kaila and Brayden 

Uncle: James and Ly dia Arrindell & family 

Cousins: in Aruba, St. Maarten, Antigua, the Netherlands, 

USA and UK 


Godfather: Antoine Hunt & family 

Godson: Edwin Barry 

Neighbors & friends: Dora, Clemente, Lourdes, Ita, Joyce, Fatima, 
Theo, Glenn, Sandy and her friends at Johnson Supermarket 

She was related to the families: Ellis, Richardson, White, Quammie, 
Allen, Roach, Violenus, Charles, v.Heyningen, Arrindell, Rombley, 
Duzong, Illis, Hunt, Leslie, Gumbs, Smit, Rice 

We apologize if in our bereavement we have forgotten to mention 
anyone The funeral will take place on Friday, June 26, 2009, at 
3:30 p.m. at the ChristChurch,Methodist Church , foliowed by the 
burial at the Government Cemetery in Zeewijk. 

The body of the late Emy will be laid out from 2:00 p.m. at the 
ChristChurch,Methodist Church. 

No condoleances after the funeral service at home 

Muher a bay haci denuncia di stalking 


DIAMARS 11.20 di merdia, 
e muher I.C., naci na Aruba 
di 24 ana, a bay warda di 
polis na Playa y ta haci de¬ 
nuncia di stalking contra un 
ex amiga di su casa. E ta bisa 
cu e muher N.A., kende den 
pasado tabatin relacion cu 
su casa, awor ta causa nan 
problema. 

I.C. ta bisa cu N.A. ta yama 
nan na telefon y ta menase 
y ofende. Tambe e ta bisa 
polis cu e muher ta manda 
mensahe. 

E kier a duna un keho di 
stalking contra N.A. Polis a 
tuma su declaracion y a bise 
cu nan ta bay papia cune. Si 
esey no resulta, e ora e keho 
ta wordo haci. 



noticia@awemainta.com 


Tel: 583-1400 
Fax:583-1444 


Cumana 76 
Oranj estad, Aruba 
Tel: 588-6699 
Fax: 588-6698 
Cel: 593-0857/560-1403 


“ Senor ta mi wardacCor, mi ntinfaCta di 
nada; 

Den cunucu di yer 6 a berdé, X tajjonemi 
sosega 

X ta fiibami na awa trankif, jui mi 6 oC 6 e lunia 
forsa’’ 

SaCmo 23.1 

Cu hondapenapero conforme cu Bolimtad di 
Dios Hos ta anuncia cu afayece inesjjerada- 



CarCos M. Jigaroa 

Mifior conoci conto “CaCito” 

*12-09-1941 f 24-06-2009 

JAdresjta condoCencia: Sftaba # 16 - Jfoord 
forpa 9 or di anocfti 
Diafiuebs 25 , Viabierna 26 , Uiasabra 27 
Viadomingo 28 di Juni 2009 

JActo di entiero Co wordo anuncia despues 



The pure righteous people, do not complain against 
wickedness 
but add righteousness. 

They do not complain against disbelief 
but add faith. 

They do not complain against ignorance 
but add wisdom. 

- Rabbi Abraham Isaac Kook 

Cu sentido pesame nos ta anuncia fayecimento di 


Sr. Calisto S. Gonzalez 

Swa di Sra Mathilda 

Omo di Rina, Bettina, Miriam y Hector 

Un bon amigo cu a deleita nos semper 
cu su storianan, comentarionan y sabidurianan 
durante su bishitanan, disfrutando di su koppie koffie. 

Su valentia y forsa spiritual durante su enfermedad ta di admira. 

Nos sincero palabra di condolencia 
Management, staf y personeel di 

CENTURY GROUP ARUBA 

& 

LAW OFFICES GIBBS & LACLE 

L.G.Smith Boulevard 48 
Oranj estad, Aruba 







rdutkTii! dSrøf 


Cumana 76 
Oranj estad, Aruba 
Tel: 588-6699 
Fax: 588-6698 
Cel: 593-0857/560-1403 


“Laga mi keda bibo semper den Boso curazon yenå cu amor y fé den 
Dios. 

Mi tin sigur cu nos lo bolbe reuni contento cu otro. Ayanan.. .Tras di 
porta di cas di nos Tata Celestial lo mi para cu amor ta warda ariba 
bosonan pa mi bolbe primi boso na mi curazon.” 

Gradici na Dios Tata todo poderoso cu mi por a alcansa mi 80 ana 

Cu honda pena pero conforme cu boluntad di Dios, nos ta anuncia cu a 
fayece cristianamente: 



Sra. Eligia Thijsen-Maduro 

Mihor conoci como “Chichi” 

Na e bunita edad di 80 ana 


Na nomber di su: 

Wilibrodo P. Thijsen 

Pedro Orlando Thijsen y yiunan 
Paulito Thijsen y Dalila Jimeno y yiunan 

Gino Thijsen, Pablo Thijsen 

Anali Thijsen 

Maria Maduro y Francisco M. Muller 
Monica y Mario Boekhoudt y famia 
Teresita y Miguel Oduber y famia 
Olinda y Nicolaas Geerman y famia 
Francisca y José Tromp y famia 
Candelaria y Patricio y famia 
Lidwina Maduro y famia 
Henk Dekkers y yiunan 

Doja Vrolijk y famia 
Nena Koolman y famia 

Primo y primanan 
Sobrino y sobrinanan 

Su Iha: Sandra Werleman 

Amiga/onan di cas: Zuster Judith 

Corina Koolman 
William y famia 

Bisinanan di cas 

Demas famianan: Maduro, Thijsen, Wernet, Boekhoudt, Tromp, 

Oduber, Geerman,Jansen, Jimeno, Vanegas, Ras, 
Flemming, Dekkers, Vrolijk, Koolman, Werleman, La Torre, Danje, 
Varis, v/d Linde, Batista, Almari, Croes, Lalwani, Strok, de Palm, 
Muller y Zambrano,Barkmeyer,Dirkz y Lacle. 

Nos disculpa si den nos tristesa nos por a lubida un of otro famia. 

Acto di entiero lo tuma lugar Diahuebs 25 di Juni 2009, for di 2’or 
pa 4’or di atardi na Misa Inmaculada Concepcion na Sta. Cruz 

E defunto lo ta reposa for di 2’or den Misa Inmaculada Concepcion na 
Sta. Cruz y despues saliendo pa Santana Catolico na Sta. Cruz. 


Casa: 

Yiunan: 

Nietonan: 

Nieta: 

Rumannan: 


Tantanan: 

Mementomori Funeral Home N.V. 

Yolanda - Leo - Eugene 
Tel: 5833358 - Fax: 5837711 



A fayece inesperadamente 



Cassandra Armgard Roos. 

Na nomber di su: 

Rumannan: Ivis y Chu Halabi-Roos 

Ellen y Eduardo de Veer Roos 

Edgard Roos y Grecelle Croes 

Yvonne Roos 

Magda Roos 

Norman Roos 

Sigfried Roos 

Soraya Roos 

Tantanan y Omo: Sra. Vda. Theresita Croes y Famia 

Ida de Mei 

Sra. Vda. Chela de Jong y famia 
Sra. Vda. Ruthy Maduro - Oduber 
y famia 

Eddy de Mei y famia 

Sobrino y Sobrinanan, primo y primanan, y demas famia ta 
in vita tur amigo, bisina y conoci pa asisti na e acto di entiero 
cual ta tuma luga Diahuebs 25 di Juni 2009 pa 11:00 di 
mainta saliendo for di Misa Santa Filomena pa Santana 
catolico na Paradera. E resto mortal lo ta reposa for di 9’or di 
mainta den Misa Santa Filomena na Paradera. 

Adres pa condolencia: Seroe Patrishi 61 

Nos ta lamenta cu despues di entiero nos no por ricibi bishita di 
condolencia na cas. 


OASIRCADO 


3DAPA 

SCLAMBMTE 

25RCRIN 

noticia@awemamta.com 


Tel: 583-1400 
Fa* 983-1444 



Mementomori Funeral Home N.v. 

Yolanda - Leo - Eugene 
Tel: 5833358 - Fax: 5837711 


Den Bo, Senor, mi ta busca mi 


refugio. " 


Ps. 31:1 


A bay drumi den braza di Senor: 

Sr. Calisto S. Gonzalez 

23 april 1927 - 21 juni 2009 
Na nomber di su: 

yiu: Zoraida Gonzalez 



nieto: 


nieta: 


Zairo Marin 


Zahaira Marin 


bisanietonan: Elgin, Zyano 

nietonan di crianza: Meredith Koe, 

Roxana Koe y famia, 

Giovanni Koe y famia 
Clemencia Lopez-Koe y famia 

ruman: sra.vda. Maria de Lange-Gonzalez 

cunanan: sra.vda. Matilda Gonzalez-de Windt 

sra.vda. Victoria Juddan-Chiquez 

sobrino y sobrinanan, primo y primanan, comer y compernan, 
ihanan 

famia: Gonzalez, Chiquez, Marin, Krips, Kock, Roos, 

Janssen, Gross, Odor, St.Jago, Albus, Tromp, 
Schwengle, de Windt, Pietersz, Irausquin, Spaits, Koe, Juddan, 
Voltolina, Pavan y demas famia ta in vita tur amigo, bisina, conoci y 
rumannan di Hiram Lodge No. 102 pa asisti na e acto di entiero cual ta 
tuma lugar diahuebs 25 di juni 2009 pa 4’or di atardi saliendo for 
di Misa Virgen di Fatina na Dakota pa Santana Masonico “Acacia” 
den caya Ernesto Petronia. E resto mortal lo ta reposa for di 2’or di 
atardi den Misa Virgen di Fatima na Dakota. 

Na lugar di flor of krans un donacion pa “Edmund Harms Foundation” 
lo ta altamente aprecia. Lo tin un box disponibel den Misa pa e bunita 
gesto aki. 

Adres pa condolencia: Mementomori Funeral Home 
Diamars 23 di juni 2009 di 7'or pa 9'or di anochi 

Nos ta lamenta cu despues di entiero nos no por ricibi bishita di 
condolencia na cas. 

Nos kier a pidi nos disculpa si nos por a lubida un of otro famia den nos 
tristeza. 


Resultado di Loteria 


IDTTOQTOCH 

3478 

0343 

3079 


zda: 

2970 Tauro 



BIGFCJUR 

6659 


SUPER FOUR 
6685 


LOTTOPA DEPCKTE 03-05-13-16-28 


Letter: G 
Joker: 09 


DARIO 

3298 

1767 

4554 


CCRSO/V 

1285 

0698 

2606 


Servicio pa Comunidad 

| Telefon di Emergencia| 


Number di emergencia 911 

Polis 

100 

Brandweer 

582-1108 

Ambulance 0 £ stad 

582-1234 

Ambulance S.N. 

584-5050 

Hospital 

587-4300 

Centro Medico 

584- 8833 


I Botica na Warda 

Pabou di Brug: Central 
Pariba di Brug: Seroe Preto 

h Dokter na Warda i 

Pabou di Brug: dr. 

Pariba di Brug: dr. 


Otro Servicionanl 


Setar Info 

118 

Digicel Info 

145 

Setar 

582-5151 

Elmar 

582-3700 

WEB 

525-4600 

Serlimar 

584-6456 

Rode Kruis Aruba 

582-2219 

FADA 

583-2999 

AA/NA helpline 

583-8989 

Fund. Abuso Sexual 

582-4433 

Fundacion Guia'mi 

587-1677 

Fund.Muher 


den Dificultad 

583-5400 

Fund.Tel. Pa Hubentud 131 


588-6138 

Accion Rescate 

584-2718 

Centro Kibrahacha 

588-3131 


Polis Tipline 

11141 

Oranjestad. 

582-4000 

San Nicolas 

584-5000 

Savaneta 

584-7000 

Santa Cruz 

527-2900 

Noord 

587-0009 

Strandpolitie 

586-3003 

Balashi 

585-2500 

Aeropuerto 

582-4800 

Aruba Transfer Tour & Taxi 

583-2856 

582-2116 


Polis I 


Best Taxi Services 588-3232 
Coop. Ver. Tas 587-5900 
ATS 583-5361 

Arugas 585-1198 

S.O.S. Teleayudo 583-1190 

EDITA PA: The Media Group, 
Margrietstraat 3, Oranjestad, Aruba, 
tel.(297) 583-1400, fax. (297) 5831444, 
E-mail: noticia@awemainta.com. 

CUENTA Dl BANCO: 

C.M.B. #229- 82600’. 

ORA Dl OFICINA: Dialuna pa Diabierna 
8 a.m. - 5 p.m. 

MPRENTA: Imprenta Nacional Arubano. 
Dl RECTOR: Victor “Toko” Winklaar & 
Victor R Winklaar. 

REDACCION: noticia@awemainta.com. 
BENTA Dl AVISO: 
sales@awemainta.com 

Local 129 



Pasenshi mayornan! 

Un hende a yega di bisa cu bida ta manera duna un 
concierto di violin den publico, y siha toca e 
instrumento mientras bo ta tocando. Por cierto, 
esey ta hopi parecido na educa mucha. 

Parce cu pa ta un bon mayor ta birando mas y mas 
dificil awendia. Claro, cu nunca e tabata asina facil. 
Pa cuminsa, babynan ta bin na mundo sin 
instruccion y ta abo mes mester wak con pa haci cu 
nan. 

Tambe nan ta extremadamente complica, y no tin 
formulanan garantisa cu semper ta traha. 

Tenicanan cu ta exitoso cu un mucha por faya 
miserabelmente cu un otro. Muchanan ta bira malo, 
nan ta saca riba bo blusa favorito, nan ta mancha 
bo sofa nobo cu juice, y nan ta kibra glas di 
bentanan cu bala. Pero durante e desaroyo ey, 
tambe nan ta trece hopi amor, hopi alegria y 
memorianan pa no lubida. 

Mi ta trece esaki padilanti awe, pasobra si bo ta 
luchando awe, tratando di educa bo yiunan, pero 
enfrentando frustracion y dificultad, lo mi bisa: 
"Bonbini na nos club". 

E mundo di mayor ta: "Bini manera bo ta, siha na 
caminda, y tene bo frente na laira". 

Pa e mama y tatanan cu ta haci tur lo posibel pa 
guia nan yiunan suavemente dor di e awanan bruto 
di infancia, y cu ta stima nan yiunan na e miho 
manera cu nan por, lo mi bisa: "Duna bo mes un 
compliment”. 

Corda cu un mayor perfecto no ta existi, tampoco 
yiunan perfecto. Pero bo amor, cuido y compromiso 
lo haci dibo e miho mayor cu bo yiu por tin nunca. 


PANADERI A.DEL PUEBLO 

Jr^ Panadc 
“W< 


idcrfa del Pueblo 
‘Wonda Loaf" 



Guyabastraat 4, Dakota Tel: 582 4748 


Pareha cu problema tambe 
tin mata di marihuana 

UN pareha diamars merdia 1.30, tabatin problema cu otro y 
nan a pidi asistencia di polis pa atende e asunto. Polis n’e sitio a 
intermedia exitosamente. 

Pero ora cu polis tabata bayendo, nan wowo a cay riba un cantidad 
di potehi yena cu mata di marihuana. En total tabata 41 potehi. 
Polis a confisca e matanan y a detene e homber I.G. di 27 ana. 



JU/V1/3 


PA TUR FIESTA 
PAMUCHA 

YAMA 

5923523 / 5S3S769 



Mementomori Funeral Home N.v. 

Yolanda - Leo - Eugene 
Tel: 5833358 - Fax: 5837711 


“There is so mueh love in all of us, but often we are too shy to 
express our love, and keep it bottled up inside us. We must 
learn to love, to love until it hurts and we will know how to 
accept love.” 

- Mother Teresa. 


A fayece inesperadamente nos Tia y “Tanta Grandi” stima: 



Cassandra (Sandra) A. Roos 

Den nomber di su sobrino y sobrinanan: 

Edwin y Cecile Roos-Provence; Yannick y Kaelan 
Roos Miriam Roos Rebecca Roos 
Selimah y Jaime Maduro — Halabi; Eva Maduro 
Ramsey y Jourraine Halabi; Elias y Rania Halabi 
Murielle y Patrick Brown — Roos; Thomas Brown 
Amylaine y Juan David Yrausquin — Roos ; Nina, Gabriella y 
David Elias Yrausquin 

“Chanda” drumi dushi, nos ta bai hana bo falta hopi. 


TIPO Dl CAMBIO OFICIAL 

Valido pa 25 juni 2009 


Placa Extranhero 

Bank Papieren 

Wisselen, Cheque 
Reis Cheque en 
Over Boekingen 

Benta 

na 

Publico 

US Dollar 

1.77 

1.78 

1.80 

CAN Dollar 

1.53 

1.55 

1.57 

Engelse Pond Sterling 

2.88 

2.93 

2.99 

Zwitserse Frank per CHF. 100 

164.27 

164.99 

165.79 

Ned.Ant. Guiden per ANG. 100 

98.94 

100.00 biljetten 100.20 
chq./overboeking 100.00 

Japanse yen per JPY. 10.000 

185.10 

186.79 188.66 

Euro perXEU. 100 

247.60 

249.86 

252.37 



Provision di Devisa 1.3% 
Segun articulo 12 di Afkondigingsblad 
di Aruba 1991 nr.GT32. 

Banco Central di Aruba ta defini 
e tipo di cambio oficial pa e 


cambionan di placa extranhero. 


Ta keda aigun 
dia prome pa e 
di dos congreso! 

FUNDACION CVA Aruba cu ta e funda- 
cion cu ta traha pa concientisa e pueblo 
di Aruba tocante e malesa stroke / atake 
cerebral cu ta bira masha alarmante aki 
na Aruba y rond mundo ta laga e pueblo 
sa cu e fecha pa e gran congreso ta ye- 
gando y ainda tin lugar pa atende esaki. 
Nos ta urgi e personanan pa pasa na 
Hospital Horacio Oduber den lobby pa 
inscribi y duna bo contribucion tambe pa 
henter un dia di informacion cu hopi valor 
pa bo bida y di e famia cu bo ta stima. 
E lugar na unda lo tene e congreso ta e 
Auditorio di EPI, un lugar amplio cu airco 
y trankil na unda lo por haya sa mas di 
diferente malesa di ader, con pa come sa- 
ludabel, bin scucha e trabao di cada un di 
e specialistanan riba nan tereno specifico. 
Tambe lo por haci pregunta despues di e 
charla/presentacion di cada un di e orador- 
nan riba e dia aki cu ta priminti di bira hopi 
interesante pa pueblo completo. E ta un 
congreso di un nivel halto y comprensibel 
pa tur hende cu ta compronde papiamento. 
E dia ta cuminsa 8’or y mey mainta y ta sigui 
te 4’or di atardi, y tin inelui dos pausa di cofi 
y un euminda completo cu sopi, e euminda 
mes y despues tin postre tambe! Pa e placa 
aki pueblo mester probecha awor, pasobra 
manera e situacion ta bay, nos ta purba na 
duna algo bon manera fundacion CVA Aru¬ 
ba ta custumbra y alaves sigui cu e tarea cu 
nos a tuma di duna mas tanto informacion 
di e malesanan di ader y con lo por preveni 
di bira un pacient mas na Aruba cu ta sufri 
di un di e malesanan cu ta afeeta nos curpa 
en general. Tuma tempo pa bo mes pa ma¬ 
nan bo no mester lamenta manera hopi ta 
haci caba! Nos ta warda boso, no tarda mu- 
cho hopi, pasobra e dianan ta acercando. 
Nos tin un cita cu boso dia 27 di juni na 
Auditorio di EPI for di 08.30 pa 16.00. 


Animal flig hf s Aruba 

We save, we care, we edutflie! 

Evelyn Wever Croes cu anunciando aigun punto di programa di accion 

Proximo eleccion ta un referendum 



EVELYN Wever-Croes, candi- 
data nobo riba lista di partido 
MEP, a tene reunionnan cu 
diferente grupo di persona y na 
casnan di famia. E acogida ta 
hopi positivo, y hopi t’esnan cu 
ta interesa di bin scucha e plan- 
nan nobo di e candidata aki. 
Durante su presentacionnan 
el a elabora riba su experticio 
den e ramo di husticia y finanza 
publico, y diferente otro tema. 

Eleccion dia 25 september ta un 
referendum 

El a enfatisa con crucial e elec¬ 
cion aki ta. “Ta un eleccion 
caminda nos lo dicidi si nos ta 
mantene nos pais y nos Status 
Aparte manera MEP ta boga pe, 
of entregå nos pais, y entregå e 
lucha cu nos pueblo a hiba pa 


nos ta baas den nos mes cas, 
manera nos opositornan ta 
boga pe”. 

Evelyn Wever Croes ta urgi tur 
hende pa pensa bon si berdad 
nos kier bay den direccion di 
Union Europeo, especialmente 
pasobra nos no kier tur e con- 
secuencianan cu esaki ta trese 
cune. 

“Ni Hulanda kier esey!” Si nos 
cuminsa entrega awor, nunca 
mas nos por recobra nos Status 
Aparte. Pesey mes e eleccion aki 
ta un referéndum riba e futuro 
cu nos kier pa nos pais. “Puntra 
bo mes, na 1986, bo tabata kier 
pa Aruba a keda den constel- 
acion Antiyano? Si bo contesta 
ta “NO”, anto vota contra e plan 
pa entrega nos Status Aparte y 
vota pro nos Status Aparte man¬ 


era MEP ta bringa pe.” 

Camara di seguridad 
Evelyn Wever Croes a indica 
cu su meta ta pa evalua nos 
leynan y cambia nos leynan 
caminda ta necesario pa baha 
cu man fuerte riba esnan cu ta 
pone nos seguridad na peliger. 
“Nos tur tin derecho di biba den 
trankilidad”. 

El a elabora tambe riba e plan 
cu el a lansa di introduci cama- 
ranan di seguridad den cierto 
area na Aruba, p.e. banda di 
hotelnan, den caya grandi na 
Playa y San Nicolas, y na cierto 
caminda cu tin uso demasiado 
halto di velocidad. E camaranan 
aki por traha preventivo y por 
duna polis mas tempo pa haci e 
trabao di polis mes. 

Tambe e ta boga pa ataca e 


problema di sushedad riba nos 
isla cu man duro. Aki tambe 
mester evalua nos leynan y 
cambia nan caminda mester 
cambia pa introduci multanan 
mucho mas halto p’esnan cu ta 
susha nos isla. 

Finanzas 

Evelyn Wever Croes a indica cu 
si logra un situacion financiero 
saludable pa pais Aruba, nos 
por enfrenta tur otro retonan 
mas mihor. Pesey segun Evelyn 
Wever-Croes, e enfoque prin¬ 
cipal di e proximo Gobierno 
mester ta pa crea orden den fi¬ 
nanza publico: Gobierno mester 
haya e entradanan di belasting 
cu ta toke, y na tempo, p’asina e 
por cumpli cu pago di gasto y in- 
versionnan. Ta solamente asina 
nos lo tin fondonan disponible 


pa ataca e problemanan man¬ 
era esnan relaciona cu choler, 
educacion y problema bao nos 
hubentud. Pa por logra esaki e 
tin diferente plan, cu e lo sigi 
elabora riba dje den e siguiente 
encuentronan. 

Nucleo familiar 
E candidato di MEP a elabora 
tambe riba e importancia di for- 
tifica e nucleo familiar y su com- 
promiso pa brinda esnan cu ta 
desea posibilidad di traha “part 
time” y asina tin mas tempo pa 
nan famia. 

Por nota hopi hende interesa 
den locual sra. Evelyn Wever- 
Croes tin di trece dilanti, y por 
nota tambe cu hendenan ta 
gusta e idea di e CAMBIO cu e 
ta boga pe. 


Si investigacion no bon awor, Nel Oduber y su demas 
ministernan lo wordo investiga toch ora gobierno cambia 


PARLAMENTARIO di partido 
AVP, Benny Sevinger ta indica 
cu Promer Minister ta kere cu 
nos na Aruba no ta compronde 
Hulandes. 

Splicando kico e plan van aan- 
pak cu secretario di estado 
Bijleveld y e propio Nel Odu¬ 
ber a bisa cu lo tuma lugar na 
Aruba, Sevinger ta bisa cu plan 
van aanpak ta con ta bay haci e 
investigacion, kico ta e pasonan 
cu ta bay tuma den e investiga¬ 
cion, unda ta bay cuminsa, cual 
departamento. Plan van aanpak 


no kiermen cu investigacion no 
ta bin, al contrario e investiga¬ 
cion cu ta na caminda a wordo 
ratifica diamars den Tweede 
Kamer pa minister ter Horst. 
Benny Sevinger a agrega tambe 
cu si e investigacion no cuminsa 
awor, Sr. Nel Oduber por ta 
sigur cu ora gobierno cambia, 
investigacion ta bay bini pe y 
tur su ministernan, pasobra e 
corupcion tin cu sali na cla y 
esunnan cu a comete actonan 
fraudulento lo tin cu sinta riba 
nan blaar. 

Local 131 


In memoriam Calisto Gonzalez 


CALISTO Gonzalez ta un icono 
di partido AVP. Calisto ta bin di 
un cuna berde cu den temponan 
bon y temponan menos bon, a 
sostene partido AVP cu un ardor 
ferviente. For di principio di tur 
tempo Calisto hunto cu su ru¬ 
man Hector (qepd) tabata un di 
esnan cu a forma parti integral 
di e nucleo fuerte di e partido 
berde. 

Ex Prome Minister di Aruba 
Henny Eman ta corda cu sem- 
per bai Calisto tabata presente 
na reunion y actividadnan di 
partido. Semper dunando su 
consehonan. Ora cu na cumin- 
samento di ananan 80 partido 
AVP a habri su Cas di Partido 
na Playa, Calisto a cuminsa haci 
su bishitanan eynan. Pero t’e 
ultimo 7 ananan aki cu Calisto 
a base diario a cuminsa bishita 
loke e mes tabata yama su cas. 

E tabata papia tur dia cu Ma¬ 
ria, kende ta sintiendo su falta 
masha tanto mes. Eynan tambe 
el a sera amistad cu masha hopi 
hende di partido y tur hende 
tabatin un aprecio enorme p’e 
homber integro y confiabel aki. 
Tur dia e tabata tey pa sinta un 
rato, combersa y ofrece ora ta¬ 
batin mester su consehonan val- 
ioso, ya cu semper caba el a fungi 
como un consehero masha stima 
e importante p’e lidernan y can- 
didatonan cu partido a conoce 
den transcurso di ananan. 

Ora cu nos actual lider di partido 
Mike Eman a forma su diferente 
organisacion den partido, Calisto 
a postula su mes como miembro 
di Comision Chikito di partido 
na unda sagradamente tur diasa- 
bra mainta e tabata participa ac- 
tivamente cu su opinion y su bon 
consehonan n’e reunionnan aki. 
Tin biaha e tabatin su criticanan 
y nos tabata scuche, pasobra nos 
sa cu e ta un persona madura 
den politica cu sa di loke e ta 
papia. Aigun tempo pasa Calisto 
a cuminsa sinti malo y nos tabata 
mire menos. 

Nos tabata puntre pe y tabata 
tende cu e ta pensa hopi riba 
nos, pero cu su salud no ta duna 
p’e bin bishita nos. Na luna di 
mei tabata ultimo bes cu nos a 
mira nos Calisto stima na Cas 


di Partido. Manera el a biba, un 
hende sereno y trankilo, asina 
Calisto a bai laga nos. 

Nos tur ta hayando su falta y 
sin duda nos tur cu a conoce 
Calisto lo sigui haya su falta pa 
semper. Su stul lo keda bashi. 
Su recuerdonan lo keda bibo 
cerca cada un di nos. Cu Calisto 
sosega na pas. 



Mementomori Funeral Home N.V. 

Yolanda - Leo - Eugene 
Tel: 5833358 - Fax: 5837711 

" Senor ta mi wardador, mi n' tin falta di nada; 

Den cunucu di yerba berde, E ta ponemi sosega. 

E ta hibami na awa tranquil, pa mi bolbe hana forsa. " 

Ps. 23:1,2,3 

Cu inmenso tristeza na nos curazon, nos ta participa fayecimento 
inespera di: 


Walter Rembrandt Kock 

29 september 1970 - 19 juni 2009 

Na nomber di su: 

esposa: Reina Kock-Abreu 

yiunan: Brandon Kock 

Demis Croeze 

mama: sra.vda. Maria Luisa Kock-Angela 

rumannan: Helen Kock y James Boekhoudt 

Leticia Kock 
Tito y Farida Kock-Syed 
Daniel y Jane Kock-Sint Jago 
Myléne y Buehi Geerman-Kock 
Juan Kock y Jolanda Fuentes y famia 
Rolando y Shirley Kock-Faro 

cuna: sra.vda. Shagline Kock-Veeris 

ruman di crianza: Raymundo Veeris y famia 
sobrino stima: Eugene Kock y Jeannyse Geerman 

mihor amiga: Zahaira Marin 

sobrino y sobrinanan, primo y primanan, comer y compernan, ihanan, 

famia: Kock, Angela, Croeze, Boekhoudt, Sint Jago, 

Veeris, Geerman, Fuentes, Faro, Loopstok, 
Refunjol, de Cuba, Watty, Soemers, Croes, Lugo, 
Tromp, Marin, Bislik y demas famia ta invita tur amigo, bisina y 
conoci pa asisti na e acto di entiero cual ta tuma lugar diahuebs 25 
di juni 2009 pa ll’or di mainta saliendo for di misa Sagrado 
Curazon pa santana catolico na Savaneta. E restonan mortal lo ta 
reposa for di 9’or di mainta den Misa Sagrado Curazon na Savaneta. 

Na lugar di flor of krans un donacion pa “Un Bunita Obra” lo ta 
altamente aprecia. Lo tin un box disponibel den Misa pa e bunita gesto 
aki. 

Nos ta lamenta cu nos no por ricibi bishita di condolencia na cas. 

Nos kier a pidi nos disculpa si nos por a lubida un of otro famia den 
nos tristeza. 

/Kattene lS>eaujon-é\enric/uez a pasa pa un mundo t/ena cu <jbaz, 

A los a priminti /Kartene di jena e baski $randi cu e ta la$a cu recuerdo 
ameno tf eseif /Karlene a la$a pa nos na $ran abundancia . 

Gradecimento/ Invitacion 

Majornan , rumanan y demas famia kier a gradici tur esnan cu 
di un of otro manera a mustra nan atencion durante falleci- 
mento y entierro di 



“Nino” 


Na tur esnan cu a sostene e famia den e momentonan dificil. 
Boso precencia tawata hopi aprecia. Gradicimento ta bay muy 
en especial na Adpatres pa nan excelente servicio. Tur esnan 
cu a manda flor, krans, y yamadanan telefonico. 


Alaves nos ta invita tur famia , y conocirnan pa tres santo 
sacrificio di misa 

Diabierna 26 Juni pa 6.30 pm 
Diadomingo 28 Juni pa 8.30 am 
Diamars 30 juni 6.30 pm na misa St. Theresita na san 
nicolaas. Despues di e di tres misa lo tin un rosario na cas Sero 
preto 10 B na san nicolaas. 


Boso presencia lo ta hopi aprecia. 

DIASABRA AWOR 






NA AMC EAGIE 
IWAREHOUSE) 9-2'OR. 

TELEVISION. WASHERS, DRYERS.STOVES, STEREO,FRIDGES. 

AIRCO. SMALL APPLIANCE$.„ * 4 



TQ COS 

MESIERIM! 


(Tamc unicon 



A.VLC Eagle Møgastore-Tel: 521 1160/AMC Dakota-Td:521 1150/San Nicolaas 'Tøt:521 1170 Horario:9-1/2-6 Dialuna pa Diasabra 
Pa tredit bin cu Id valid o, 2 ultimo payslip, redbe di elmar, setar y web. pa elientenani s tranhero otro exigendanan por ta aplicabel 








































































